Μεταχειρισμενα PEUGEOT 207 CC Sport Pack, 1.598 cc, μοντ. 11/'07, 150 hp, γκρι, 106.000 χλμ., ρύποι(CO2): 171 gr/100km, Euro4, χειροκίνητο κιβώτιο, κίνηση μπροστά, 2θυρο, υδρ. τιμόνι, ABS, ESP, 4 αερόσακοι, ηλεκ....\n»λεπτομέρειες αγγελίαςμε κωδικό 743562136\nΚεντρικά & Νότια Προάστια > Άλιμος 1598 Κυβικά, 150 Ίπποι\nPEUGEOT 207 CC Sport Pack, στην περιοχή Κεντρικά & Νότια Προάστια > Άλιμος\nPEUGEOT 207 CC Sport Pack, 1.598 cc, μοντ. 11/'07, 150 hp, γκρι, 106.000 χλμ., ρύποι(CO2): 171 gr/100km, Euro4, χειροκίνητο κιβώτιο, κίνηση μπροστά, 2θυρο, υδρ. τιμόνι, ABS, ESP, 4 αερόσακοι, ηλεκ. παράθυρα - καθρέπτες - κλειδαριές, καθίσματα δερμάτινα, a/c, immobilizer, συναγερμός, καταλυτικό, βενζίνη, service εξουσιοδοτημένων συνεργείων με βιβλίο service, μονό, άριστη κατάσταση, ΚΤΕΟ 2/'21, τιμή 5.800€, συζητήσιμη\n, email: vangvol43@gmail.com\nΈκδοση: CC Sport Pack\nΜε ενδιαφέρει αυτή η αγγελία σας στη Χρυσή Ευκαιρία: \_n\_nΤίτλος αγγελίας: PEUGEOT 207 CC Sport Pack\_n\_nΣας ευχαριστώ πολύ!\_n\nΜεταχειρισμένα PEUGEOT 207


Απορρίφθηκε η αγωγή πολίτη κατά δύο αστυνομικών και του Ελληνικού Δημοσίου - Δημοκρατική της Ρόδου\nΑπορρίφθηκε η αγωγή πολίτη κατά δύο αστυνομικών και του Ελληνικού Δημοσίου\n26 Ιανουαρίου 2018 8:07 πμ | Δαμιανός Αθανασίου\nΜε απόφαση, που εξέδωσε το 2ο Τριμελές Διοικητικό Πρωτοδικείο Ρόδου, απορρίφθηκε, η αγωγή που υπέβαλε ένας κάτοικος της Ρόδου σε βάρος δύο πρώην αστυνομικών της Υποδιεύθυνσης Ασφαλείας Ρόδου, του Υπουργείου Προστασίας του Πολίτη και του Ελληνικού Δημοσίου, με την οποία διεκδικεί χρηματική αποζημίωση συνολικού ύψους 300.000 ευρώ για βλάβες που του προκλήθηκαν κατά τη διάρκεια επιχείρησης για τη σύλληψη διαρρηκτών.\nΟι αστυνομικοί είχαν κριθεί αθώοι από το Τριμελές Πλημμελειοδικείο Ρόδου, για τα αδικήματα της πρόκλησης σωματικής βλάβης και της παράβασης καθήκοντος μετά από μηνύσεις σε βάρος τους από τον ενάγοντα και δύο φίλους του.\nΠρόκειται για μια απίθανη εξέλιξη αστυνομικής επιχείρησης για τον εντοπισμό και τη σύλληψη διαρρηκτών δωματίων ξενοδοχειακής μονάδας, που οδήγησε σε καταδίωξη και τραυματισμό των τριών πολιτών, που ισχυρίστηκαν αρχικώς ότι έγινε χρήση υπηρεσιακών όπλων για τον εκφοβισμό τους!!\nΤην 15η Αυγούστου 2009 και περί ώραν 03.00 εποχούμενη περιπολία της Υποδιεύθυνσης, Ασφαλείας Ρόδου κλήθηκε να μεταβεί στο ξενοδοχείο «Καλλιθέα Μάρε», όπου είχε διαπραχθεί κλοπή σε δωμάτιο.\nΟι αστυνομικοί μετέβησαν στο σημείο, και διενήργησαν αυτοψία του χώρου, όπου διαπράχθηκε η κλοπή. Οι παθόντες ανέφεραν ότι οι δράστες έγιναν αντιληπτοί από τους ίδιους και τράπηκαν σε φυγή προς την παραλία.\nΟι περιγραφές που έδωσαν στους αστυνομικούς αφορούσαν δύο άτομα, εκ των οποίων ο ένας φορούσε πορτοκαλί μπλούζα και ο άλλος μαύρη.\nΣτο χώρο του ξενοδοχείου βρέθηκε ένα μηχανάκι για το οποίο είχαν περιέλθει πληροφορίες στους αστυνομικούς, ότι χρησιμοποιήθηκε σε προγενέστερες κλοπές ξενοδοχείων.\nΟι αστυνομικοί συνέχισαν τις έρευνες στην περιοχή της Καλλιθέας καθόσον εκτίμησαν ότι οι δράστες θα αναζητούσαν τρίτο άτομο για να τους μεταφέρει αφού το όχημά τους είχε ήδη κατασχεθεί.\nΣτο μεσοδιάστημα επιλήφθηκαν καταγγελίας για βιασμό και μιάμιση ώρα μετά επανήλθαν στις έρευνες στην περιοχή πέριξ του ξενοδοχείου.\nΠερί ώραν 05.45 αντιλήφθηκαν οι αστυνομικοί να εξέρχεται από χώρο στάθμευσης δίπλα από το ξενοδοχείο μια μοτοσυκλέτα με τρία άτομα.\nΟ οδηγός φορούσε πορτοκαλί μπλούζα, ενώ οι δύο συνεπιβάτες φορούσαν μαύρες μπλούζες.\nΘεωρώντας ότι οι τρείς ανωτέρω ήταν οι δράστες, αφού ταίριαζαν με την περιγραφή των παθόντων, οι αστυνομικοί αποφάσισαν να τους ακινητοποιήσουν και να τους ελέγξουν.\nΟι αστυνομικοί υποστηρίζουν ότι χρησιμοποίησαν την σειρήνα του αυτοκινήτου, τους προσέγγισαν και τους δήλωσαν την ιδιότητά τους. Σύμφωνα με τους ισχυρισμούς τους δεν σταμάτησαν και συνέχισαν την διαδρομή τους.\nΟι ενάγοντες από την άλλη ισχυρίστηκαν ότι δεν αντιλήφθηκαν πως επρόκειτο για αστυνομικούς και ότι πίστευαν ότι τους καταδίωκαν κακοποιοί για να τους ληστέψουν.\nΑκολούθησε έτσι καταδίωξη με αποτέλεσμα το υπηρεσιακό αυτοκίνητο που οδηγούσαν να έρθει σε επαφή με την μοτοσυκλέτα που επέβαιναν οι τρείς Ροδίτες.\nΑποτέλεσμα της καταδίωξης ήταν η μοτοσυκλέτα να πέσει κάτω και να τραυματιστούν ελαφρώς. Ο οδηγός υπέστη κάταγμα στο χέρι και οι άλλοι δύο εκδορές.\nΑκολούθως, οδηγήθηκαν στο ξενοδοχείο με χειροπέδες, προκειμένου να υποδειχθούν στους παθόντες.\nΟ υπάλληλος της υποδοχής του ξενοδοχείου επιβεβαίωσε ότι δεν ήταν οι διαρρήκτες του δωματίου τους και οι αστυνομικοί οδήγησαν τους τραυματισθέντες στο Γενικό Νοσοκομείο Ρόδου.\nΟι αστυνομικοί της Υποδιεύθυνσης Ασφαλείας Ρόδου σχημάτισαν σε βάρος τους δικογραφία για απείθεια και τους μετέφεραν στην υπηρεσία για να δώσουν εξηγήσεις.\nΑπό τις έρευνες που ακολούθησαν σε διοικητικό και ποινικό επίπεδο διαψεύστηκε η χρήση υπηρεσιακών όπλων.\nΟι δύο αστυνομικοί απηλλάγησαν εξάλλου από τον πειθαρχικό έλεγχο, ενώ σε άλλη δίκη με τα ίδια πραγματικά περιστατικά κρίθηκαν αθώοι πρόκλησης σωματικής βλάβης.\nΤο Διοικητικό Πρωτοδικείο έκρινε ότι από τα στοιχεία της δικογραφίας δεν αποδείχθηκε βάναυση συμπεριφορά, πυροβολισμοί, ραπίσματα και προπηλακισμοί, παρά τους περί αντιθέτου ισχυρισμούς του ενάγοντος. Κρίθηκε παραπέρα ότι ο ενάγων και οι συνεπιβαίνοντες στη μοτοσυκλέτα υπέπεσαν σε αντιφατικούς, στις καταθέσεις τους ισχυρισμούς, σχετικά με την ευθύνη και τις ενέργειες των αστυνομικών.\nΩς συνήγορος υπεράσπισης των αστυνομικών παρέστη ο δικηγόρος κ. Ακης Δημητριάδης και ως συνήγορος του ενάγοντος ο δικηγόρος κ. Μιχάλης Τεχνίτης.


Νίκη του Θρίαμβου κόντρα στον Κεραυνό - GoSports.gr\nΑρχική ΕΠΣ Πρέβεζας-Λευκάδας Ά Τοπικό Νίκη του Θρίαμβου κόντρα στον Κεραυνό\nΝίκη του Θρίαμβου κόντρα στον Κεραυνό\nΔιεξήχθη σήμερα Τετάρτη 11 Δεκεμβρίου 2019 και ώρα 15:00 στο γήπεδο Λούρου ο εξ’ αναβολής αγώνας της 11ης αγωνιστικής της Α ΕΠΣ Πρέβεζας-Λευκάδας ανάμεσα στον γηπεδούχο Θρίαμβο Λούρου και τον φιλοξενούμενο Κεραυνό Θεσπρωτικού, με τους γηπεδούχους να παίρνουν το τρίποντο της αγωνιστικής με τελικό σκορ 4-0.\nΣτην διάρκεια του πρώτου ημιχρόνου ο Θρίαμβος κατάφερε και άνοιξε το σκορ στο 15΄με τον Ζάκκα για το 1-0, ενώ στο 33΄ο Κούσης διαμόρφωσε το 2-0, ενώ την τελευταία πινελιά του πρώτου ημιχρόνου έβαλε ο Γεωργίου στο 40΄για το 3-0.\nΣτο δεύτερο ημίχρονο και στο 50΄ο Κεραυνός βρέθηκε στην άσπρη βούλα και με τον Σιώρο εκτελεστή προσπάθησε να βρει δίχτυα αλλά με τον Κάππα να αποκρούει κρατώντας την εστία του Θρίαμβου ανέπαφη (3-0). Στο 69΄ο Θρίαμβος βρήκε ξανά δίχτυα με τον Μήτσο για το 4-0 ενώ στο 78΄ένα καλό σουτ του Ζάκκα κοντά από το κέντρο δεν απείλησε τον τερματοφύλακα του Κεραυνού Μπακοχρήστο όπου με καλή επέμβαση έδιωξε την μπάλα σε κόρνερ. Ο Κεραυνός βρέθηκε στο 82΄μπροστα από την εστία του Θρίαμβου και με σουτ του Σιώρου προσπάθησε να απειλήσει αλλά και εκεί ο Κάππας έδιωξε με ασφάλεια, ενώ στο 83΄ κάποιες κόντρες μπροστά από την εστία του Θρίαμβου δεν είχαν αποτέλεσμα υπέρ του Κεραυνού, με τη λήξη του παιχνιδιού να βρίσκει νικητή τον Θρίαμβο Λούρου με τελικό σκορ 4-0.\nΒοηθοί: Σφονδύλη Θ. – Λαϊνας Χ.\nΘρίαμβος Λούρου (Ναστούλης): Μπακόλας (Κάππας 52΄), Πάνου, Κατσιγιάννης (Καλέσιος 70΄), Δήμας (Τσίρος 76΄), Πρέντζας, Τουλκερίδης, Κούσης, Χαλάστρας, Ζάκκας, Γεωργίου (Μήτσος 60΄), Κολιός.\nΚεραυνός Θεσπρωτικού (Κολιός): Μπακοχρήστος Ε., Σάκκος, Ναστούλης, Ντάφλος (Αθανασόπουλος 75΄), Πανούσης Χ., Σιώρος, Μπακοχρήστος Θ., Τζαφέρης, Μπόμπορης, Πανούσης Ε., Σιουμάλας (Μαλέσκος 52΄).\nΠροηγούμενο άρθροΠήρε το τρίποντο ο Πανλευκάδιος κόντρα στο Νυδρί\nΕπόμενο άρθροΤα κλικ από τον αγώνα Θρίαμβος Λούρου vs Κεραυνός Θεσπρωτικού\nΑ ΕΠΣ Π-Λ: Τα αποτελέσματα και η βαθμολογία μετά την ολοκλήρωση της 11ης αγων. - GoSports.gr 11 Δεκεμβρίου, 2019 At 18:59\n[…] ΘΡΙΑΜΒΟΣ ΛΟΥΡΟΥ – ΚΕΡΑΥΝΟΣ ΘΕΣΠΡΩΤΙΚΟΥ 4-0 […]


Δημοσθένης Δ Μέλος από 23 Ιουνίου 2019 Επιβεβαιωμένη αξιολόγηση 4 αξιολογήσεις στο doctoranytime\nΟυρανία Γ 9 Απριλίου 2021\nΟυρανία Γ Μέλος από 7 Απριλίου 2021 Επιβεβαιωμένη αξιολόγηση 1 αξιολόγηση στο doctoranytime\nΑντιλήφθηκε αμέσως το πρόβλημα μου. Αναλυτικές οδηγίες. Μου εξήγησε όλα τα βήματα που πρέπει να κάνω. Ανεπιφύλακτα τον συστήνω.\nΜαρια Κ 9 Απριλίου 2021\nο γιατρός έχει εμπειρία στον τομέα του, είναι σχολαστικός, αναλυτικός, πρόθυμος να σε ακούσει και να σε κάνει να κατανοήσεις. τον συστήνω σίγουρα.\nΒΑΣΙΛΙΚΗ Δ 3 Απριλίου 2021\nΒΑΣΙΛΙΚΗ Δ Μέλος από 18 Φεβρουαρίου 2021 Επιβεβαιωμένη αξιολόγηση Αξιολόγηση από ραντεβού βιντεοκλήσης 1 αξιολόγηση στο doctoranytime\nΣυστήνω ανεπιφύλακτα τον κ. Κουτσουνά- είναι ένα συνδυασμός άριστου επιστήμονα, με βαθιά γνώση και ενθουσιασμό για το αντικείμενο του, και εξαιρετικού ανθρώπου που δείχνει ότι ενδιαφέρεται πραγματικά να σε βοηθήσει λύσεις το πρόβλημα σου. Μου αφιέρωσε πολύ χρόνο για να ακούσει τα συμπτώματα μου με υπομονή, να μου εξηγήσει τι ακριβώς συμβαίνει, να λύσει πολλές απορίες που είχα, και να μου μιλήσει για τις επιλογές στη θεραπεία. Στο τέλος του ραντεβού μας, ένιωθα πολύ πιο ήρεμη, και σίγουρη για το πρέπει να κάνω.\nΓεωργία Γ Μέλος από 21 Νοεμβρίου 2018 Επιβεβαιωμένη αξιολόγηση 2 αξιολογήσεις στο doctoranytime\nΠολύ καλός γιατρός. Μου τον συνέστησαν δύο άτομα τα οποία έχουν καλή κρίση και όντως έχουν δίκιο. Ο μοναδικός που με ρώτησε τα πάντα ώστε να μπορέσει να με βοηθήσει με το πρόβλημα μου. Πολύ επεξηγηματικός. Σου εμπνέει εμπιστοσύνη.\nΜαρία Φ 23 Μαρτίου 2021\nΜαρία Φ Μέλος από 18 Μαρτίου 2021 Επιβεβαιωμένη αξιολόγηση 1 αξιολόγηση στο doctoranytime\nΕίχα τον χρόνο να πω αυτά που ήθελα για να μάθει το ιστορικό μου, μου απάντησε σε όλα, απλά και κατανοητά. Έχει μια σειρά και ένα σωστό προγραμματισμό που σε κάνει να νιώθεις ότι εδώ θα βρεις λύση.\nCHRISTINA S 20 Μαρτίου 2021\nCHRISTINA S Μέλος από 16 Σεπτεμβρίου 2019 Επιβεβαιωμένη αξιολόγηση 3 αξιολογήσεις στο doctoranytime\nΕξαιρετικός γιατρός και μου εξήγησε αναλυτικά όλη την κατάσταση της υγείας μου.Τον προτείνω ανεπιφύλακτα!\nAleka S 20 Μαρτίου 2021\nAleka S Μέλος από 15 Ιουλίου 2019 Επιβεβαιωμένη αξιολόγηση Αξιολόγηση από ραντεβού βιντεοκλήσης 1 αξιολόγηση στο doctoranytime\nΕξαιρετικός γιατρός. Έδειξε ενδιαφέρον κ αφιέρωσε ώρα να λύσει όλες μου τις απορίες. Προσιτός και πολύ ευγενικός.\n10,0 από 165 αξιολογήσεις


ΧΡΙΣΤΟΥ ΓΕΝΝΑ - Εξουδετέρωση\nΗ Χριστού γέννα (δηλ. η γέννηση του Χριστού) εξουδετερώθηκε! Από θηλυκή έγινε ουδέτερη και μάλιστα στον πληθυντικό. Λέμε "Καλά Χριστούγεννα" και όχι "Καλή Χριστού γέννα".\nΓιατί παρετυμολογήθηκε έτσι;\nΓιατί μέχρι τότε οι Ελληνικές γιορτές ήταν όλες ουδέτερες. (Δες ενδεικτικό κατάλογο παρακάτω). Μια γιορτή θηλυκού γένους ηχούσε παράξενα στα ελληνικά αυτιά. Έτσι εξουδετερώθηκε.\nΤα "Θεοφάνια" ή "Επιφάνεια" την γλύτωσαν γιατί ακολουθούσαν τον κανόνα εκ γενετής.\nΚατάλογος των εορτών των αρχαίων Ελλήνων.\nταΔιονύσια ( εν Άστει και κατ' αγρούς)\nΑναρτήθηκε από Αρης Στουγιαννιδης στις 3:50 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΓΛΩΣΣΟΛΟΓΙΑ, ΕΤΥΜΟΛΟΓΙΑ\nΌταν κάποιας μας προσφωνεί με την λέξη "μωρέ" εμείς του απαντάμε με την φράση "μόρα και κασσίδα". (Ανάλογη τέτοια αντιφώνηση στο "Α!" λέμε "άξεινος και ξερός")\nΑς δούμε πρώτα την κασσίδα: Η κασσίδα <μεσαιωνική ελληνική, κασσίδα < κασσίδιον, υποκοριστικό του κάσσις < λατινική cassis (κράνος) Βυζαντινό αλυσιδωτό κράνος. Η κασσίδα δημιούργησε την λέξη κασσιδιάρης. Κασσίδα είναι όμως και πάθηση του τριχωτού της κεφαλής. Τα μαλλιά παίρνουν μια φολιδωτή εμφάνιση σαν του αλυσιδωτού κράνους. Αυτή την κασσίδα ξέρει ο λαός. Τι είναι όμως ή μόρα; Είναι η λακωνική προφορά του μοίρα που σημαίνει μερίδιο,(πρβλ. η νόμιμος μοίρα), σημαίνει και το πεπρωμένο (το μερίδιο σου στα καλά και τα κακά, αυτό που σε περιμένει (πρβλ. να σου πω τη μοίρα σου, να σου πω το ριζικό σου). Μοίρα σημαίνει και τμήμα στρατού (ο γράφων υπηρέτησε στην 135 Μοίρα πεδινού Πυροβολικού) (πρβλ. Μοίραρχος)\nΒέβαια τελείως ανεξάρτητα βρίσκει κανείς στη λαϊκή βιβλιογραφία την λέξη Μόρα (κύριο όνομα) να σημαίνει μια ξωθιά, ξωτικό , νεράιδα κατάλοιπο ίσως της αρχαίας Μορμώς. Αυτό το Μόρα ήξερε ο λαός όταν τα αρχαία περάσαν στην αρχαιότητα.\nΑντιγράφω από το http://sxeseis.gr/viewthread.php?tid=9546\nΗ λέξη μόρα είναι σλαβική και σημαίνει ερωμένη, πολύ πιστεύουν ότι η καταγωγή της είναι ελληνική και προέρχεται από την "Μορμώ" το θηλυκό μυθολογικό τέρας με το οποίο φόβιζαν τα παιδιά οι αρχαίοι. Ούτως ή άλλως η Μόρα είναι ένας από τους πιο αμφιλεγόμενους μύθους του οποίου η ιστορία χάνεται στο βάθος των αιώνων. Παρόλα αυτά αρκετοί είναι εκείνοι οι οποίοι πιστεύουν πως η Μόρα δεν είναι μύθος παρά μια ζωντανή πραγματικότητα...\nΤι είναι τελικά η Μόρα (ή Μορούζι); Η Μόρα είναι ένα ανεξάρτητο πνεύμα. Σύμφωνα με τις περιγραφές είναι μία γυναίκα μαυροφορεμένη, η οποία εμφανίζεται στον ύπνο κάποιου συνήθως όταν κοιμάται ανάσκελα, του κρατάει τα χέρια και προσπαθεί να του πάρει την ανάσα.\nΛίγα λόγια για τον μύθο. Μία εκδοχή είναι ότι η Μόρα είναι η Λίλιθ (Lilith) η πρώτη γυναίκα του Αδάμ, ή μια από της τρεις κόρες της. Όπως αναφέρουν τα γνωστικά κείμενα και τα απόκρυφα της Παλαιάς Διαθήκης η Λίλιθ αποχώρισε από τον Παράδεισο για δύο πιθανούς λόγους:\n1- Ήταν εκείνη που μύησε τον Αδάμ (μετά από προτροπή του Σατανά) στην απόλαυση του σεξ. Ήταν δηλαδή εκείνη που του δίδαξε ότι το σεξ δεν είναι μόνο για αναπαραγωγή αλλά και για ευχαρίστηση και αυτό εξόργισε τον Θεό και την εξόρισε.\n2- Ο Αδάμ προσπάθησε να βιάσει την Λίλιθ, κι εκείνη τρομαγμένη έφυγε από τον Παράδεισο.\nΟ Αδάμ, λυπήθηκε για την φυγή της Λίλιθ και ζήτησε από τον Θεό να του την φέρει πίσω. Εκείνος έστειλε τους 3 αγγέλους να την βρούν και να την φέρουν πίσω, όπου την βρήκαν κάπου στην Μεσοποταμία. Την παρακάλεσαν επανειλημμένα να επιστρέψει αλλά εκείνη αρνήθηκε. Τους είπε επίσης ότι για τους αιώνες των αιώνων, θα επισκέπτεται τα μικρά παιδιά στον ύπνο τους και θα τα πνίγει, για να εκδικηθεί. Οργισμένοι οι άγγελοι, την απείλησαν ότι θα ξεσηκώσουν την θάλασσα να την πνίξουν. Η Λίλιθ άρχισε να κλαίει και να τους παρακαλάει να την λυπηθούν. Όντως οι άγγελοι υπέκυψαν στα παρακάλια της και εκείνη για «ανταμοιβή» ορκίστηκε ότι δεν θα πειράζει τα παιδιά που θα έχουν τα ονόματα των 3 αυτών αγγέλων γραμμένα πάνω στην κούνια τους (εξ' ου και το χαρτί/περγαμηνή).\nΜία πιο ορθολογική εξήγηση είναι πως η Μώρα είναι "ψυχικός βρικόλακας" δηλαδή μια σκεπτομορφή που δημιουργεί κάποιος και την στέλνει στον ύπνο κάποιου άλλου. Μία μορφή ενέργειας που προσπαθεί να πάρει την ενέργεια του θύματος (ή το αίμα του όπως γνωρίζουμε στις γνωστές ιστορίες με τους βρικόλακες) και τελικά το θύμα πεθαίνει. Μία μορφή Voodoo ή κάτι τέτοιο.\nΤο να προστατευτεί κάποιος από την Μόρα είναι πολύ δύσκολο. Για προστασία υπάρχουν πολλά ξόρκια, αλλά λέγεται ότι το πιο αποτελεσματικό είναι να γράψεις σε ένα χαρτί τα ονόματα των τριών αγγέλων που έστειλε ο Θεός να την καταδιώξουν (την Λίλιθ) όταν έφυγε από τον Παράδεισο, ο Σανβί, ο Σανσαβί και ο Σαμενγκελάφ. Τα ονόματά τους γράφονται κατά προτίμηση σε ενοχιανή ή αγγελικανή γραφή, με καθαγιασμένη πένα σε παρθένα περγαμηνή. Την περγαμηνή την βάζεις πάνω από το κρεβάτι. Υπάρχει και μία προσευχή που σε προστατεύει. Η προσευχή αυτή δεν έχει γραφτεί σε κανένα βιβλίο και η διάδοσή της γίνετε από στόμα σε στόμα εδώ και πολλούς αιώνες. Η προσευχή είναι η εξής:\nΜόρα - Μόρα κακαβού μέτρα τα'στρα του'ρανού, την φακή του κιλού, τα βότσαλα της θαλάσσης και τις πέτρες της γης και μετά έλα σε'μένα\nΤην προσευχή αυτή την λες τρεις φορές όταν πέσεις για ύπνο και ως που να τα μετρήσει όλα αυτά η Μόρα, εσύ έχεις ξυπνήσει.\nΠάντως, άπαξ και σε επισκεφτεί, κανένα ξόρκι δεν πρόκειται να πιάσει. Το μόνο που θα σε σώσει είναι το θάρρος και το θράσος. Πρέπει να την κοιτάξεις ίσια στα μάτια και να της δείξεις ότι δεν την φοβάσαι.\nΗ Μόρα δεν εμφανίζεται μόνο μία φορά αλλά για πολύ μεγάλο χρονικό διάστημα ή ακόμα και για μια ολόκληρη ζωή. Γνωρίζουμε ακόμα ότι το φαινόμενο αυτό είναι κληρονομικό και μπορεί να εμφανιστεί σε άτομα της ίδια οικογένειας και στους απογόνους τους.\n[Εικονα: δερμάτινο βυζαντινό κάλυμμα της κασσίδας. Την μόνη πρακτική χρήση που βλέπω είναι ως διακριτικό. Διάκριση με το χρώμα της αλογοουράς]\nΥποθέτω, λέω υποθέτω, ότι θα υπήρχε στον βυζαντινό καιρό κάποια παροιμία ή έκφραση που θα έλεγε "μόρα και κασίδα" και θα σήμαινε "κατά τη μο(ι)ρα [του στρατού είναι και] η κασίδα". Είναι απόλυτα λογικό οι στρατιώτες κάθε μοίρας να έχουν κάποιο διακριτικό (κάλυμα της κασίδας με λοφίο ίσως βλ. εικόνα). Εμείς σήμερα έχουμε μαυροσκούφηδες (Τεθωρακισμένα), Πρασινοσκούφηδες (ΛΟΚ), κοκκινοσκούφηδες (Αεροπορία Στρατού) και αλογοσκούφηδες ( άσχετο, αλλά με μεγάλη οικονομική σημασία) κλπ. Τότε λοιπόν η έκφραση "κατά τη μόρα και η κασσίδα" θα σήμαινε σημάδια ή και συμπεριφορές ανάλογα με την παράταξή του.\nΟ λαός ξέχασε, με την πάροδο του χρόνου, την Μοίρα του Στρατού και την κασσίδα. Στο μυαλό του υπήρχε η αρρώστια και η ξωθιά. Επειδή οι αντιφωνήσεις αυτού του είδους έχουν χαρακτήρα κατάρας η μόρα (ξωτικιά που σου κόβει την ανάσα) και η κασσίδα (δερματική νόσος) έρχονταν ο,τι πρέπει ως απάντηση στο "μωρέ".\nΑναρτήθηκε από Αρης Στουγιαννιδης στις 4:43 μ.μ. 2 σχόλια: Σύνδεσμοι σε αυτήν την ανάρτηση\nΕτικέτες ΕΚΦΡΑΣΕΙΣ, ΕΤΥΜΟΛΟΓΙΑ\nΌταν πρόκειται για ποτήρια το τσούγκρισμα τους σημαίνει ανταλλαγή ευχών και πόση του ποτού κατόπιν. (Άντε γειά, στην υγεία μας ή καλή χρονιά κλπ). Είναι μια διαδικασία που γίνεται μεταξύ φίλων.\nΟ ταν όμως κάποιοι τσακωθούν και χαλάσουν την σχέση τους γιατί λέμε πάλι "τα τσουγκρί σανε";\nΤο αρχικό ήταν τα τσιγρίσανε < μσν. τσιγρώνω < αποτιγρώνω = δείχνω τα δόντια μου όπως η τίγρη. Άρα άλλο τιγρίσανε τα δόντια και άλλο τσουγκρίσανε τά ποτήρια.\nΑναρτήθηκε από Αρης Στουγιαννιδης στις 6:40 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ δημοφιλέστερη μέθοδος ψησίματος ψαριού από τις συζύγους. Σημαίνει τον στεναχώρησε, τον έπρηξε. Ο στεναχωρούμενος ανεβάζει την πίεση του αιματος του, εχει κάψα που λέμε και συνακόλουθα καυτή αναπνοή, τόσο καυτή που αν του βάλεις ένα ψάρι στα χείλη η αναπνοή του μπορεί να το ψήσει.\nΑυτή η καυτή αναπνοή δημιούργησε μια άλλη έκφραση : Συνήθως φυσάμε την κουταλιά της σούπας για να κρυώσει. Οταν όμως μας έχει ψήσει το ψάρι στα χείλη, η αναπνοή μας είναι τόσο καυτή που φέρνει μηδενικό η αντίθετο αποτέλεσμα. Το φυσάμε και δεν κρυώνει.\nΑναρτήθηκε από Αρης Στουγιαννιδης στις 6:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤΑΖΕΙ ΛΑΓΟΥΣ ΜΕ ΠΕΤΡΑΧΗΛΙΑ\nΠετραχήλι < Μσν. Περιτραχήλιον = αυτό που περιβάλλει τον τράχηλο, τον λαιμό.\nΤέτοια πετραχήλια (λουριά σαν ζώνες) βάζουν στους τράγους , τους αρχηγούς (μπροστάρηδες, μπροσταρόκριους) των κοπαδιών μαζί με ένα κουδούνι. Από εκεί κατάντησε κάθε τέτοιο «κωδωνοφόρο» ζώο να θεωρείται εξαίρετο, υπέροχο.\nΈτσι η έκφραση χρησιμοποιείται, ιδιαίτερα στις προεκλογικές περιόδους, για να δηλώσει υπόσχεση παχυλή και εξαίρετη αλλά και σίγουρα ανεκπλήρωτη.\nΝα μην συγχέουμε αυτά τα κουδούνια, τα τιμητικά για το ζώο, με «της μπομπής τα κουδούνια» που τα κρεμούσαν κατά την διαπόμπευση ανθρώπων για να τους παρομοιάσουν με ζώα. Παρατίθεται εικόνα γιγαντιαίου λαγού άνευ πετραχηλιού μεν, πλην όμως επάξιου να το φορέσει.\nΑναρτήθηκε από Αρης Στουγιαννιδης στις 5:42 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑΡΤΖΙΜΠΟΥΡΤΖΙ ΚΑΙ ΛΟΥΛΑΣ\nΑρκετά εύηχη έκφραση που εκφράζει την κατάσταση στην οποία επικρατεί απόλυτος πανικός ή τρελή ανοργανωσιά. Γενικώς πολύ χύμα φάση και ό,τι να'ναι.\nΑν διαβάσουμε τον Μπαμπινιώτη θα δουμε οτι\nΠροέρχεται από το μεσαιωνικό ουσιαστικό αρτσιβούριον, κι αυτό από το αρμενικό arats-havoth = μηνυτής, αγελιαφόρος. Αναφέρεται στην πρώτη εβδομάδα του Τριωδίου, στη διάρκεια της οποίας οι Αρμένιοι ακολουθούν αυστηρότατη νηστεία Οι Βυζαντινοί αντιμετώπιζαν με εχθρότητα αυτή τη συνήθεια, μάλιστα η μονή Μάμαντος επέμενε στην κατανάλωση αυγών και τυριού κατά τη διάρκεια αυτής της εβδομάδας, για να διαχωριστεί από την αίρεση των Αρτζιβουρίων.\nΗ λέξη κατέληξε να γίνει συνώνυμη με την αταξία και την πλήρη ακαταστασία, γιατί οι Βυζαντινοί προσπαθώντας να ερμηνεύσουν την καθιέρωση αυτής της νηστείας, το έκαναν με πολλούς και συχνά παράλογους τρόπους με αποτέλεσμα να επικρατήσει σύγχυση.\nΑργότερα στο αρτζιμπούρτζι προστέθηκε η λέξη λουλάς για να ενταθεί εκφραστικά η σύγχυση.\nΑς με συγχωρήσει ο κ. Καθηγητης αλλά οποιαδήποτε άσχετη λέξη θα μπορούσε να προστεθεί εκεί πχ. λέξη γάτα ή ποτήρι ή κουκουνάρα (άρες μάρες κουκουνάρες) γιατί διαλέχτηκε ο λουλάς; Πως ο αγγελιαφόρος arats-havoth συνδεθηκε με το Τριώδιο, έγινε αρτσιμπούρτζι και απέκτησε το νόημα της ακαταστασίας! το "μπούρτζι" που βρέθηκε!\nΚυκλοφορούν κι΄άλλες παρερμηνείες ή εκδοχές , οι οποίες δεν στηρίζονται πουθενά.\nΑς προσθέσω και εγώ την δική μου:\nΕνδεχομένως από τη λέξη "αρκεβούζιο".\nΤο arquebus ή harkbus ή hackbut από το ολλανδικό haakbus,μεταγλωττίστηκε στα ελληνικά σε "αρκεβούζιο". Σημαίνει "όπλο με γάντζο". Ήταν ένα πρωτόγονο πυροβόλο που χρησιμοποιήθηκε από τον 15ο ως τον 17ο αιώνα. Ο γάντζος ήταν ένα απαραίτητο σιδερένιο δίχαλο (βέργα ή σωλήνας ~1,5 μετρο σχηματος Υ) στο οποίο ακουμπούσε το ασήκωτο αρκεβούζι για να κάνει δυνατή την σκόπευση. Ο αρκομπουζιέρος κουβαλούσε και το αρκεβούζι και το δίχαλο.\nΑναρωτιέμαι μήπως ο γάντζος λεγόταν και "λουλάς" από το τούρκικο lule που σημαίνει σωλήνας.(Αλλο θέμα αν η λέξη εξειδικεύτηκε κατόπιν και σημαίνει την άκρη του σωλήνα του ναργιλέ εκεί που μπαίνει το τουμπεκί. και μετα, εκ του μερους το ολον: Λουλάς=Ναργιλες)\nΟ Διονύσιος Ρώμας στον "Περίπλου" του (Σοπρακόμιτος, Τομ Α . Σελ. 26) αναφέρει τον κάπο των αρκομπουζιέρων και ερμηνεύει = "αρχηγός των τουφεξήδων , που ήταν οπλισμένοι μ' ασήκωτα τσακμακοντούφεκα" (γύρω στο 1571 μΧ)\nΕίχα ακούσει πως κάποιοι οπλαρχηγοί απειλούσαν οτι "θα πάρουμε τα αρτσιμπουρτζια μας και τον λουλά μας και θα ..." αναφερόμενοι προφανώς στον οπλισμό τους.\nΜετά από όλα αυτά πιθανολογώ ότι η έκφραση σημαίνει τον οπλισμό και την μετακίνησή του ή χρήση του, και επομένως την απειλή, την οχλαγωγία, την ένοπλη σύρραξη, την αναστάτωση.\nΣχετικά: "Τα τσαμασύρια", Τα "σέα και τα μέα". "Τζάτζαλα μάντζαλα"\nΟ διάδοχός του αρκομπουζιού, το μουσκέτο, ήταν ένα φορητό πυροβόλο, κάπως μικρότερο από το αρκεβούζιο, και αυτο το κατέστησε ευκολότερο στη μεταφορά. Ήταν ο πρόδρομος του τουφεκιού και άλλων ατομικής χρήσης πυροβόλων όπλων. (Ο χρήστης του λεγόταν mousquetaire. (Βλ.A.Dumas Les 3 mousquetaires ελληνιστί οι 3 σωματοφύλακες).\nΑναρτήθηκε από Αρης Στουγιαννιδης στις 9:15 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΓΡΙΒΑ ΣΕ ΘΕΛΕΙ Ο ΒΑΣΙΛΙΑΣ\nΚατά παράδοξο τρόπο οι βασιλόφρονες μεταπολεμικά θεωρούσαν ύμνο τους το «Γρίβα σε θέλει ο Βασιλιάς»\nΚαι ίσως τον θεωρούν ακόμα. (δες Λεπτομέρειες στο http://www.youtube.com/watch?v=aDWUKY-gFQg )\n(Γρίβας ο στρατηγός Γεώργιος Γρίβας-Διγενής Πρώην Αρχηγός της Χ, βασιλικός μέχρι το κόκαλο και αρχηγός της ΕΟΚΑ στην Κύπρο) .\nΌμως ο στίχος Γρίβα μ', σε θέλει ο βασιλιάς προέρχεται από παλιότερο Δημοτικό Τραγούδι, όπου Γρίβας είναι ο Θοδωράκης Γρίβας (Ξηρομερίτης οπλαρχηγός και καπετάνιος) και Βασιλιάς ο Όθωνας.\nΗ δε απάντηση του μακαρίτη Θοδωράκη Γρίβα κάθε άλλο παρά φιλοβασιλική ήταν:\nμας ήρθε κι ο χινόπωρος πικρός φαρμακωμέvος.\nΜας ήρθε ο Φράγκος βασιλιάς, μας ήρθε Βαυαρέζος.\nΠαίρνει και γράφει διαταγές σ' όλα τα βιλαέτια,\nγράφει και μια ξεχωριστή του Θοδωράκη Γρίβα.\nΓρίβα μ', σε θέλει ο βασιλιάς,\nΤι να με θέλει ο κερατάς,\nΤι να με θέλει ο Φράγκος;\nΕάν με θέλει για καλό,\nνα πάω με τ' άλογό μου,\nκι αν με θέλει για κακό,\nνα πάρω τ' άρματά μου.\nΤο ποίημα έχει υποστεί αλλοιώσεις. Δεν μιλάει ποτέ έτσι ο Βασιλιάς ο ίδιος για τον εαυτό του. Ουτε χρησιμοποιούσαν τον όρο "βιλαέτια" επί Οθωνα. Ψάχνω για πιο παλαιά εκδοσή του. Θυμάμαι ότι έλεγε ¨"Γρίβα μ΄σε θέλει ο βασιλιάς (ο Σουλτάνος) και σου 'πεψε φιρμάνι".\nΠάντως αξιοσημείωτη είναι η ταύτιση των Φράγκων με του Ξένους στην λαϊκή αντίληψη.\nΈχω την εντύπωση πως ο Θοδωράκης Γρίβας έγινε κατόπιν υπασπιστής του Κερατά Φράγκου Όθωνα. Θα το ψάξω. Μέχρι τότε μη δώσετε πίστη στους Γριβαίους!\nΑναρτήθηκε από Αρης Στουγιαννιδης στις 8:29 π.μ. 1 σχόλιο: Σύνδεσμοι σε αυτήν την ανάρτηση\nΗ ΣΑΡΑ Η ΜΑΡΑ\nΗ "σάρα" προέρχεται από το σαρώνω (όσα σέρνει η σκούπα(1), το σάρωθρο) [Ανδρ.316] το ακολουθούν «μάρα» θυμίζει τις συνήθεις επαναλήψεις από τα τούρκικα(2). Πρβ. Το λεφωρειακό επεισόδιο:\nΕπιβάτης: «Κουνήσου κυρά μου»\nΗ "Κυρά του": «Κουνήσου-μουνήσου εγώ δεν ξέρω, θα κουνηθώ όποτε θέλω εγώ».\nΗ «Σάρα και η Μάρα» υποδηλοί αποβράσματα, απορρίμματα, σκουπίδια της κοινωνίας (με μεταφορική έννοια, πράγμα που τονίζει εκφερόμενο το προαιρετικό συμπλήρωμα «... και το κακό συναπάντημα»).\nΠάντως η έκφραση βάφτισε τις δυο γάτες του φίλου και συμ-προσκόπου Ηλία Μαμαλάκη. Τις βάφτισε Σάρα και Μάρα. Για το "Μάρα" ίσως ξέρει και ο, μακάρια τη πολτική λήξει, κ. Ρουσόπουλος. Η ίδια έκφραση δημιούργησε και ιστοχώρο: τον www.sara-mara.gr\n(1) εξ΄ άλλου και η έκφραση άκουσε "όσα σέρνει η σκούπα" υπονοεί βρώμικα λόγια, ύβρεις.\n(2)μ- [m] : (προφ.) πριν από το αρχικό φωνήεν της λέξης που προηγείται ή στη θέση του αρχικού συμφώνου ή των αρχικών συμφώνων· σε περιστασιακή σύνθεση και συνήθ. σε πρόταση που εμπεριέχει άρνηση, για να δηλώσει κατηγορηματικά ο ομιλητής την απόλυτη διαφωνία και αποδοκιμασία του στα λόγια, στην πρόταση ή στην απαίτηση του συνομιλητή του π.χ.: Kομμένα τα έξω μέξω, δεν πρόκειται να ξαναβγείς έξω. Έχω βαρεθεί να βλέπω κάθε τόσο τα σόγια και τα μόγια. Άρες μάρες, Ξανά μανά, τζάντζαλα μάντζαλα.\n[τουρκ. πρόθημα αναδιπλ. m-, πριν από το αρχικό φωνήεν της λέξης που προηγείται ή στη θέση του αρχικού συμφώνου της, στη σημ.: `και τα παρόμοια΄, π.χ. τουρκ. ağaç mağaç `δέντρα ξε-δέντρα΄, partiler martiler `κόμματα ξε-κόμματα΄, χικ μικ < τουρκ. hιk mιk (σύγκρ. ξε-IV)]\nΑναρτήθηκε από Αρης Στουγιαννιδης στις 8:54 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤΟ ΠΙ ΚΑΙ ΦΙ\nΤο πι και φι, κατά τινας, δηλοί «του Παλουκιού και της Φούρκας (κρεμάλας)» δηλαδή κακοποιά στοιχεία.\nΗ χρήση της έκφρασης είναι λίγο περίεργη. Συνήθως λέμε για κάτι πως έγινε "στο πι και φι". Δηλαδή σύντομα, αμέσως.\nΤι σχέση έχουν οι του παλουκιού και της φούρκας την ταχύτητα;\nΊσως αυτοί οι του Π&Φ τακτοποιούσαν ταχύτερα τις υποθέσεις του εργοδότου τους με συνοπτικές διαδικασίες. (Θα δείτε περισσότερα στο «Το εγχειρίδιο του καλού Πικεφίτη» υπο Α. Στουγιαννίδη Υπό Έκδοση 2013).\nΑναρτήθηκε από Αρης Στουγιαννιδης στις 8:52 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΚΟΥΡΔΙΣΤΗΚΕ-ΤΟΝ ΚΟΥΡΔΙΣΑΝΕ ΓΙΑ ΚΑΒΓΑ\nΚουρδίζω ρ. (κούρντ-ισα, -ίστηκα, -ισμένος) τεντώνω τις χορδές ή κόρδες(1), μουσικού οργάνου στον κατάλληλο τόνο | θέτω σε κίνηση μηχανισμό: κουρντίζω το ρολόι μου | (μτφ.) διοργανώνω: κουρντίσανε ένα σπουδαίο γλέντι | ερεθίζω, ιδ. με πειραχτικά λόγια: μην τον κουρντίζεις, γιατί θα σου ριχτεί | (μέσ.) κουρντίζομαι, στολίζομαι, φορώ τα καλά μου (επιθ. Κορδωμένος)\n(Τεγόπουλος - Φυτράκης – ΜΕΙΖΟΝ ΕΛΛΗΝΙΚΟ ΛΕΞΙΚΟ.)\nΝομίζω ότι το κουρδίζω με την έννοια του ερεθίζω, ιδ. με πειραχτικά λόγια: μην τον κουρντίζεις, γιατί θα σου ριχτεί ΔΕΝ ΕΧΕΙ ΤΗΝ ΙΔΙΑ ΠΡΟΕΛΕΥΣΗ με τις λοιπές εκφράσεις.\nΒλ. Ιωαν. Σταματάκου ΛΕΞΙΚΟ ΤΗΣ ΑΡΧΑΙΑ ΕΛΛΗΝΙΗΣ ΓΛΩΣΣΗΣ\nΣκοροδίζω =διατρέφω με σκόρδον // εις αλέκτορας προοριζομένους δια αλεκτορομαχίας, δίδω ως κυρίαν τροφήν (ολίγον προ της μονομαχίας) σκόρδον το οποίο τους παροξύνει προς την μάχην.\nΤο «σκοροδίζω» > τους σκοροδιζεις > τους κοροδιζεις > τους κορδίζεις> τους κουρδίζεις.\nΗ έκφραση είναι αρκετά παλιά ώστε να μην έχει σχέση με το «θέτω σε κίνηση μηχανισμό» και φυσικά έχει πολύ λίγη σχέση με την προετοιμασία μουσικού οργάνου.\n1) Βιτσέντζου Κορνάρου:Ερωτόκριτος :\n«Οι κόρδες του λαγούτου του πουλιά είν’ και κελαϊδούσι\nκαι γιαίνουν τα τραγούδια του άρρωστο να τ’ ακούσει.»\n2) Μήπως ο Γιάννης Κορδάτος ήταν Γιάννης Σκορδάτος και γι΄ αυτό τόσο μαχητικός και αγωνιστής\nΑναρτήθηκε από Αρης Στουγιαννιδης στις 4:34 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑπό το αρχ. κυνάγχη < κυων(σκύλος)+ άγχω (πνίγω). Κυριολεκτικά σημαίνει το λουρί (λαιμαριά) σκύλου. Η λαιμαριά πνίγει, εμποδίζει να αναπνεύσει όποιον την φοράει.\nΤα ίδια συμπτώματα έχει και το συνάχι: Την δυσκολία να αναπνεύσεις. Το "συν" ως συνηθέστερο αντικατέστησε το "κυν" και φθάσαμε στο σημερινό συνάχι.\nΑναρτήθηκε από Αρης Στουγιαννιδης στις 4:07 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΞΕ ΚΑΙ ΞΕΚΟΥΜΠΙΣΟΥ\nξεκουμπίζομαι - ξεκουμπίσου\nΦεύγω βιαστικά και ολοκληρωτικά.\nΤο "ξε" είναι στερητικό πρόθεμα, κάτι σαν το στερητικό "α" (άγονος,άσχετος, αθάνατος). Έτσι λέμε "είπα και ξείπα", αλλά και "Ξέπαπα" λένε στην Κρήτη τον αποσχηματισμένο παπά. Υπάρχει και επώνυμο Ξεπαπαδάκης.\nΤο "ξε" είναι έχει και επιτατικό (ενισχυτικό) χαρακτήρα. Προέκυψε απο την πρόθεση εκ/εξ με αντιμετάθεση των γραμμάτων. Πχ. ξεπέφτω< αρχ. εξέπεσα, ξεδίνω από το αρχ. εξέδωσα. Το δεύτερο συνθετικό του ξεκουμπίσου δεν έχει σχέση με το κουμπί. Όταν φεύγω δεν ξεκουμπώνομαι μάλλον κουμπώνομαι αφού θα βγω έξω. Ο Φ. Κουκουλές (Αθηνά 56,313) πιθανολογεί ότι η λέξη προέρχεται από το αρχ. εκ-κομίζω που εξελίχθηκε σε ξε-κομιζω και σε ξεκομ[π]ίζω και σε ξεκουμπίζω και τέλος σε ξεκουμπίζομαι. Πολύ τραβηγμένη ερμηνεία όμως. Ο Σταματάκος (Λεξικό της Αρχαίας Ελληνικής σ. 317) ερμηνεύει εκ-κομιζω= κομίζω, φέρω άγω έξω. Μεταφέρω εις τόπον ασφαλή. Πουθενά δεν βρήκα τι σημαίνει η παθητική φωνή (εκκομιζομαι). Θα σήμαινε κάποιος τρίτος με εκκομίζει πράγμα που δεν ταιριάζει με το σημερινό "ξεκουμπίσου". Ο Κριαράς αναφέρει: ακουμπώ· ακομπώ.Α΄ Aμτβ. 1) Στηρίζομαι: κρατώντας το ραβδάκι ν’ ακουμπάω Bοσκοπ. 320. 2) Aγγίζω: Διήγ. Aλ. V 52. Β΄ (Mτβ.) τοποθετώ: Σουμμ., Παστ. φίδ. Xορ. α΄ . [ακκουμβίζω και LBG, λ. ακούμβω). H λ. στο Du Cange (λ. ακουμβίζω) και σήμ.]\nΕμένα μου φαίνεται ότι δημιουργείται από το ξε(στερητικό)+[α]κουμπίζω απο το μεσν. ακουμπίζω απο το λατ. accumbo κατακλίνομαι. Άρα παύω να κάθομαι κάπου, δηλαδή αναχωρώ. Ετσι διακιολογείται και το γιώτα στην ορθογραφία. Αλλοιως θα γράφαμε ξεκουμπήσου.\nπρβλ. accubitoria ad catacumbas = κοιμητήρια σε κατακομβες.\nΕπισης στο Βυζαντινό Παλάτιον ήταν γνωστή η αίθουσα των ιθ ακκουβίτων.(accubitus=ανάκλιντρο, καναπές).\nΣτον πρώτο νικητή, τον «συμπερέστην», ό Βασιλεύς έδιδε δύο χρυσά νομίσματα και στον δεύτερο ένα. Ακόμη οι νικηταί εκαλούντο και έτρωγαν στα ανάκτορα «επί τής κρείττονος θέσεως των ακκουβίτων».\n(βλ. Περιοδικο Ιστορια τευχ. 67 O ΙΠΠΟΔΡΟΜΟΣ ΤΟΥ ΒΥΖΑΝΤΙΟΥ)\nβλ. "Ν.Π. Ανδριώτη Ετυμολογικό λεξικό της κοινής Νεοελληνικής"\nΠρβλ. "Δεν έχω πια που να ακουμπίσω".\nΣυχνός είναι επίσης ο διάλογος:\n- Που νά το βάλω το μπουκάλι ;\n- Ακούμπισέ το στο τραπέζι (αν ο απαντών διαθέτει την απαιτούμενη ευπρέπεια).\nΑναρτήθηκε από Αρης Στουγιαννιδης στις 3:25 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Αρης Στουγιαννιδης στις 6:44 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Αρης Στουγιαννιδης στις 4:46 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Αρης Στουγιαννιδης στις 8:36 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Αρης Στουγιαννιδης στις 7:38 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Αρης Στουγιαννιδης στις 4:15 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Αρης Στουγιαννιδης στις 8:23 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟι επί των βαλανείων (δηλαδή των λουτρών) της Αυλής των βυζαντινών αυτοκρατόρων ονομαζόντουσαν a sabanis. Στα ελληνικά θα το λέγαμε "ο επί των σαβάνων". Ήταν δε το σάβανο λευκό ύφασμα το όποιο τύλιγαν γύρω από των μέση τους αυτοί που θα έμπαιναν στο λουτρό Του ίδιου τύπου ύφασμα χρησιμοποιούνταν για την περιτύλιξη του νεκρού, το σαβάνωμα.\nΒλ. Φαίδωνος Κουκουλέ "Βυζαντινών Βίος και Πολιτισμός" - Τα Λουτρά Τόμος Δ. Σελ. 458\nSaban στα Τουρκικά σημαίνει άροτρο. Θα μπορούσε να ήταν η ρίζα του επωνύμου Σαμπαντζής\nΚατίνα – Κατήνα και κατινιά\nΑπο το Αικατερινη Υποκοριστικο\nΚύριο ονομα. απο το (Αι)κατ(ερ)ινα > Κατερινα> Κατινα\nΑπο το Ιταλικό catena=κατενα=αλυσίδα..\nΌταν σημαίνει «αλυσίδα» την λέμε καδένα και μόνον όταν αναφερόμαστε σε αλυσίδα κοσμήματος ή της άγκυρας του πλοίου.\nΈνα μέρος του σώματος μας μοιάζει πολύ με αλυσίδα. Η ΣΠΟΝΔΥΛΙΚΗ ΣΤΗΛΗ. Γι΄αυτό λέμε ξακατηνιάστηκα δηλ. Με πόνεσε η μέση μου από υπερβολική κόπωση,\nΣτην Κρήτη υπάρχει επίρρημα πισωκάτηνα=πισώπλατα. (πρβλ. «Παίρνω ένα τσούρλο και του τον απολυταρώ πισωκάτηνα») [Ξανθ. Σ.229]\nΕπίθετο πχ. Λέμε «Είναι αυτή μια ΚΑΤΙΝΑ», «αυτά όλα είναι κατινιές»\nΑυτο προέρχεται από την τουρκική λέξη (ουσιαστικό) Kadin=γυναίκα. [Ξανθ. 219]\nΕίναι σαν να λέμε είναι μια γυναικούλα, κάνει γυναικουλίστικα καμώματα.\nΌλα λέγονται με υποτιμητικό νόημα.\nΑναρτήθηκε από Αρης Στουγιαννιδης στις 6:10 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΚΟΥΡΔΙΣΤΗΚΕ-ΤΟΝ ΚΟΥΡΝΤΙΣΑΝΕ ΓΙΑ ΚΑΒΓΑ\nκ. κουρδίζω ρ. (κούρντ-ισα, -ίστηκα, -ισμένος) τεντώνω τις χορδές μουσικού οργάνου στον κατάλληλο τόνο | θέτω σε κίνηση μηχανισμό: κουρντίζω το ρολόι μου | (μτφ.) διοργανώνω: κουρντίσανε ένα σπουδαίο γλέντι | ερεθίζω, ιδ. με πειραχτικά λόγια: μην τον κουρντίζεις, γιατί θα σου ριχτεί | (μέσ.) κουρντίζομαι, στολίζομαι, φορώ τα καλά μου\nΒλ. Ιωαν. Σταματάκου ΛΕΞΙΚΟ ΤΗΣ ΑΡΧΑΙΑ ΕΛΛΗΝΙΚΗΣ ΓΛΩΣΣΗΣ\nΣκοροδίζω =διατρέφω με σκόρδον // εις αλέκτρορας προοριζόμενους δια αλεκτορομαχίας δίδω ως κύρια τροφή (ολίγον προ της μονομαχίας)σκόρδον το οποίο τους παροξύνει προς την μάχην.\nΤο «σκοροδίζω» > τους σκοροδίζεις > τους κοροδίζεις > τους κορδίζεις> τους κουρδίζεις.\nΗ έκφραση είναι αρκετά παλιά για να μην έχει σχέση με το «θέτω σε κίνηση μηχανισμό» και φυσικά έχει πολύ λίγη σχέση με την προετοιμασία μουσικού οργάνου.\nΑναρτήθηκε από Αρης Στουγιαννιδης στις 5:57 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΚοιτάζω ή κυττάζω;\nΚοιτάζω ή κυττάζω\nΗ ορθογραφία του ρήματος αυτού (που σημαίνει βλέπω, παρατηρώ) έχει δυο οπτικές γωνίες που βασίζονται στις δυο Σχολές που προσπάθησαν να ετυμολογήσουν την λέξη.\nΒερναρδάκης [Ν. Ημέρα 1885, - Φιλήντας Γλωσσογνωσία - Ανδριώτης - Κουκουλές\nΤο ετυμολογουν από το «κοίτη» (χώρος ή έπιπλο όπου κοιμάται κανείς), όπου ξαπλωμένος παρατηρούσε ο στρατιώτης, φρουρός ή φύλακας.\nΧατζηδάκης [«Μεσαιωνικά και Νέα Ελληνικά» ], και ο Αδαμάντιος Κοραής [«Πρόδρομος Ελλ. Βιλιοθήκης»]\nαπο το κυπταζω (βλ. Πατάκη-Τζιράκη «Λεξικό Ρημάτων της Αρχαίας Ελληνικής» στη λ. κυπταζω =κύπτω, ερευνώ)\nΑς δουμε τον Σταματακο [Λεξικό της Αρχαίας Ελληνικής σ.560]\nΚυπτάζω, μέλ. -άσω. Θαμιστικόν του κύπτω= Κύπτω συνεχώς, σκαλίζω, μικροπραγμονώ, εξετάζω, ερευνώ λεπτομερώς γύρω από τι. πρβλ. κυττάζω).\nΚαι αυτόθι [σ. 537]\nΚοιτάζω βάλλω τινά εις την κοίτη (τ.ε. κλινην , να κοιμηθεί) κατακοιμίζω.\nΤο δικό μου σχόλιο\nΑσχετα απο τους νεολεληνίζοντας γλωσσαμύντορες που αυθαίρετα γράφουν ότι τους κατεβάζει η κούτρα τους, ερωτώ τον νοήμονα αναγνώστη : « Η παρατήρηση, σαν ενέργεια, έχει περισσότερη σχέση με τον ύπνο (κοιτάζω) η με το σκύψιμο ( κυττάζω από το κυπταζω) που κάνει κάποιος για να πλησιάσει το αντικείμενο που προτίθεται να παρατηρήσει;» Αλλαλούμ και των γονέων Το επίτομο Λεξικό του «Ηλίου» αναφέρει στην σελίδα 260 στο λήμμα κυτταζω (δημ.) άλλως κοιτάζω : βλέπω, παρατηρώ Ο Δ.Η. Οικονομιδης διευθυντής του Μεσαιωνικού αρχείου της Ακαδημίας Αθηνών, γράφει στην «Γραμματική της Ελληνικής Διαλέκτου του Πόντου στην σελ. 212 «κοιτάμενος -μένη -μενον = κλινήρης» Παρατηρείται ότι οι νεώτεροι βλ. Ν. ΒΑΡΜΑΤΖΗ [Μικρό Ερμηνευτικό Λεξικό της Νεοελληνικής Γλώσσας - Εκδ. Μαλλιαρης Παιδεια 1981 σ.409] που αναφέρει : κοιτάζω, 1. στρέφω τ6 βλέμμα σε κάτι ή κάποιον, βλέπω Κοιτάζω την όμορφη γυναίκα. 2. προσέχω, φροντίζω: Κοιτάζει τους γονείς του. 3. εξετάζω άρρωστο. Ο γιατρός κοίταξε τον άρρωστο. και αναιδέστατα παρακάτω ακολουθούν 4 ομορριζες λέξεις που δεν έχουν καμία σχέση με την παρατήρηση, κάνοντας το «κοιτάζω» να φαίνεται ακόμα πιο παράφωνο.: κοίτασμα, το, στρώμα ορυκτών στην επιφάνεια της γης ή κάτω από αυτή.\nκοίτη, ή, κοιλότητα τού εδάφους μέσα στην οποία ρέει ρυάκι ή ποτάμι.\nκοιτίδα, ή, τόπος όπου για πρώτη φορά καλλιεργήθηκε κάτι, πατρίδα. γενέτειρα: Κοιτίδα τής φιλοσοφίας είναι ή Μίλητος.\nκοιτώνας, ο, υπνοδωμάτιο, κρεβατοκάμαρα\nΟι Τεγόπουλος - Φυτράκης [Μείζον Ελληνικό Λεξικό] στην σελ. 597 γράφει χωρίς να ντρέπεται :\nΚοιτάζω ρ. [από το αρχ. Κοιτάζω από το "κοίτη" ] βλέπω, παρατηρώ.\nΛες και η κοίτη έχει καμία σχέση με το βλέμμα ή την παρατήρηση.\nΑς δούμε ποιοι προτιμούν την γραφή κυττάζω\nΤην εργασία μου την προσέχω και την αγαπώ.\nΜα της συνθέσεως μ' αποθαρρύνει σήμερα η βραδύτης.\nΗ μέρα μ' επηρέασε. Η μορφή της\nόλο και σκοτεινιάζει. Όλο φυσά και βρέχει.\nΠιότερο επιθυμώ να δω παρά να πω.\nΣτη ζωγραφιάν αυτή κυττάζω τώρα\nένα ωραίο αγόρι που σιμά στη βρύσι\nεπλάγιασεν, αφού θ' απέκαμε να τρέχει.\nΤι ωραίο παιδί· τι θείο μεσημέρι το έχει\nπαρμένο πια για να το αποκοιμίσει. -\nΚάθομαι και κυττάζω έτσι πολλήν ώρα.\nΚαι μες στην τέχνη πάλι, ξεκουράζομαι απ' την δούλεψή της.\nΣηκώνομαι τη χαραυγή γιατί ύπνο δεν ευρίσκω,\nανοίγω το παράθυρο, κυττάζω τους διαβάταις,\nκυττάζω τοις γειτόνισσαις και τοις καλοτυχίζω,\nκαι μπαίνω μέσα, κάθομαι, και μαύρα δάκρυα χύνω\nΓ. Βυζάντιος «Βαβυλωνία».\n... ακούς με, τόσο τόσο δε συλλογιούμαι για ξένες έννοιες...· τήρα δω, το νιτερέσο μου κυττάζω, κι άρα πάρα, ήλιος...\nΕγώ του αποκρίθηκε εκείνη μ' ετοιμότητα, κάνω αυτό που μου ταιριάζει. Από την πλευρά σου πλάστηκα, εσένα πρέπει να κυττάζω. Του λόγου σου όμως, που πλάστηκες από το χώμα, καλά θα κάνης να έχης διαρκώς το βλέμμα σου ριγμένο σ' αυτό.\nΕφαρμόστε και εσείς τα δικα σας γούστα. Επιλέξτε όποιο τρόπο γραφής γουστάρετε. Οι ορθογράφοι του Word θα σας δείχουν ως λάθος το σωστότερο "κυττάζω".\nΑναρτήθηκε από Αρης Στουγιαννιδης στις 8:37 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑΡΗΣ - ΠΡΟΣΩΠΙΚΗ ΙΣΤΟΣΕΛΙΔΑ\nΑναρτήθηκε από Αρης Στουγιαννιδης στις 2:49 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Σε ποια ηλικία το παιδί θα πρέπει να μάθει την πικρή αλήθεια για τον Άγιο Βασίλη; - Baby.gr\nΓιατί είναι καλό να το μάθει από εσάς και όχι από φίλους του\nΆγιος Βασίλης… η πιο γλυκιά ιστορία και το ωραιότερο παραμύθι των Χριστουγέννων που ακόμη και ως μεγάλοι είναι φορές που έχουμε ανάγκη να πιστέψουμε στην ύπαρξη του. Άλλωστε, είναι η ιστορία που κάνει ομορφότερη την περίοδο των Χριστουγέννων.\nΑν έχεις, δε, παιδί είναι ακόμη πιο ωραίο, αφού καλείσαι εσύ να γίνεις ο Άγιος Βασίλης του και να κάνεις πραγματικότητα την επιθυμία του. Όμως ξέρεις καλά πως μεγαλώνοντας το παιδί, θα πρέπει να μάθει την πικρή αλήθεια για τον Άγιο Βασίλη. Άλλωστε και το ίδιο καθώς μεγαλώνει, είτε αρχίζει να υποψιάζεται, είτε ακούει από φίλους του πως δεν υπάρχει.\nΚαι εδώ οι περισσότεροι γονείς αναρωτιούνται τι να κάνουν. Να διατηρήσουν ζωντανό το μύθο της ύπαρξής του ή να «γκρεμίσουν» το όνειρο;\nΗ αλήθεια είναι πως πολλοί γονείς αισθάνονται αμηχανία στηνσκέψη ότι θα έρθει η μέρα που το παιδί τους θέσει το δύσκολο ερώτημα για τον γλυκό παππούλη με την κόκκινη στολή που μοιράζει δώρα και χαμόγελα σε όλα τα παιδάκια του κόσμου. Ακόμη κι αν επιλέξετε όμως να κρατήσετε το όνειρο ζωντανό όλο και κάποιο παιδάκι στην παιδική χαρά ή το σχολείο θα θορυβήσει το δικό σας και θα το γεμίσει δυσπιστία, με αποτέλεσμα να κλονίζεται η εμπιστοσύνη ακόμη και απέναντι στους γονείς. Ποιο είναι το σωστό λοιπόν; Σε ποια ηλικία μπορούμε να αποκαλύψουμε τη αλήθεια στα παιδιά μας;\nΑπό μελέτες που πραγματοποιήθηκαν, έχει βρεθεί ότι γύρω στην ηλικία των 8 ετών κατά μέσο όρο τα περισσότερα παιδιά καταλαβαίνουν την αλήθεια. Το εντυπωσιακό είναι ότι ενώ τα παιδιά αντιδρούν ήπια στο νέο της μη ύπαρξης του Αϊ Βασίλη , οι γονείς στεναχωριούνται περισσότερο στην αποκάλυψη αυτή.\nΤο πότε τα παιδιά αντιλαμβάνονται τη μη ύπαρξη του Αϊ Βασίλη σχετίζεται με το αναπτυξιακό στάδιο των παιδιών και την γνωσιακή τους ωρίμανση. Σταδιακά φαίνεται ότι υπάρχει μείωση των ποσοστών πίστης στις ηλικίες των 4 και 6 ετών κάτι που σχετίζεται και με την ωρίμανση που αναφέρεται σε θεωρίες.\nTα παιδιά μεγαλύτερης ηλικίας δεν εντυπωσιάζονται με τις εκπληκτικές δυνατότητες του Αϊ Βασίλη, ούτε με τις μη λογικές απαντήσεις που δίνουν οι μεγάλοι στις ερωτήσεις τους.\nΣε κάθε περίπτωση το παιδί θα πρέπει να μάθει από εσάς την αλήθεια. Αν έχετε δε παιδιά και το μεγαλύτερο ξέρει την αλήθεια, θα πρέπει να του εξηγήσετε πως το μικρό του αδελφάκι είναι νωρίς να τη μάθει. Κι ένας τρόπος για να καταφέρετε να κρατήσει το μεγάλο παιδί το «μυστικό», είναι να το βάλετε κι αυτό στη διαδικασία και γιατί όχι, να γίνει εκείνος ο… Άγιος Βασίλης.


Στο αλφάβητο Abyssinian, το A είναι ενεργό, το M είναι άτακτο και το S είναι εξαιρετικά έξυπνο. Οι ευκίνητες και αθλητικές γάτες είναι γνωστές για την αγάπη τους για τα ύψη, τη ζωντανή φύση και την απαράμιλλη περιέργεια.\n«Η Abys είναι πολύ ενεργητική και αυτό προκαλεί έκπληξη σε μερικούς ανθρώπους», λέει η Linda Kay Hardie, η οποία έχει ζήσει με 19 Abys πάνω από 30 και πλέον χρόνια. «Έχω ένα Aby που πήρα από έναν κτηνοτρόφο αφού τον πήρε πίσω από τη γυναίκα που τον είχε πάρει. Δεν ήταν προετοιμασμένη για το επίπεδο ενέργειας. '\nΣχετιζομαι με:Γνωρίστε τη Racy Mooner, μια κομψή και αθλητική γάτα αβυσσινιακού\nΜε ένα τσιμπημένο παλτό, μεγάλα αυτιά, σχήμα σφήνας και μυώδες σώμα, το Aby μοιάζει με τον μακρινό πρόγοό του, τον αφρικανικό αγριόγατα (Felis lybica). Στοργικός, διασκεδαστικός και φιλικός, η Abys μπορεί να τα πάει καλά σε πολλούς διαφορετικούς τύπους σπιτιών με διαφορετικούς τύπους ανθρώπων - με κάποιες προειδοποιήσεις. Οι γρήγορες κινήσεις και η τάση τους να κινούνται μεταξύ των ποδιών μπορούν να τα κάνουν επικίνδυνα γύρω από άτομα που δεν είναι σταθερά στα πόδια τους, συμπεριλαμβανομένων των ηλικιωμένων και των μικρών παιδιών. Και τους αρέσει να έχουν παρέα. Αν δεν βρίσκεστε κατά τη διάρκεια της ημέρας, μια Άβι θα εκτιμήσει τη συντροφιά μιας άλλης γάτας ή ενός φιλικού σκύλου.\n«Ένα καλό σπίτι είναι ένα με πολλή αγάπη και προσοχή που πρέπει να μοιραστεί με το Aby τους… και μια αγάπη για ένα πολύ αθλητικό, υψηλό άλμα, αντίθετο κάθισμα, κλοπή φαγητού, αναζήτηση συγκίνησης, αναταραχή, zany, αγαπημένη γάτα », Λέει ο ειδικός της Aby, Jean Papo, της Abytopia Abyssinians στο Όρεγκον.\nΖώντας με μια αβυσσινιακή γάτα\nΗ Aby δεν έχει φήμη ως γάτα γύρου, αλλά πολλοί ιδιοκτήτες λένε ότι οι γάτες τους είναι εξαιρέσεις - τουλάχιστον για σύντομες περιόδους.\nΗ Abys είναι πολύ εκπαιδευμένη και επιδοκιμασία στο περπάτημα με λουρί. Περιμένετε να ρυθμίσουν το ρυθμό.\nΟ κοντότριχος Abyssinian είναι ένας εύκολος φύλακας, που απαιτεί μόνο εβδομαδιαίο βούρτσισμα για να διατηρήσει το κομψό παλτό του σε άριστη κατάσταση. Ρίχνει, αλλά όχι βαριά.\nΑυτή η διασκεδαστική γάτα δεν ντρέπεται να μοιραστεί την ανόητη πλευρά του, οδηγώντας στο κοινό ψευδώνυμο «Aby-silly-an». Ο ιδιοκτήτης της Aby, Scott Peterson, λέει: «Είναι σαν κλόουν σε ένα ευρωπαϊκό τσίρκο. Είναι αστείοι, αλλά υπάρχει αξιοπρέπεια σε ό, τι κάνουν που δεν μπορείτε να χάσετε. '\nΙστορία του Αβυσσινιακού\nΜια γάτα με το όνομα Zula, που επέστρεψε από την Abyssinia (τώρα Αιθιοπία) το 1868, ήταν η πρώτη γάτα που ονομάζεται Abyssinian.\nΧάρη στην επιστήμη του DNA, γνωρίζουμε ότι οι πρόγονοι της Abys πιθανότατα προέρχονταν κατά μήκος των ακτών του Ινδικού Ωκεανού και της Νοτιοανατολικής Ασίας.\nΒρετανοί κτηνοτρόφοι ανέπτυξαν τον Αβυσσινιακό που γνωρίζουμε και αγαπάμε σήμερα. Οι γάτες δεν διέσχισαν τη λίμνη προς την Αμερική μέχρι τις αρχές του 20ού αιώνα. Ένα Aby εκτέθηκε για πρώτη φορά στις ΗΠΑ στη Βοστώνη το 1909.\nΟι Abyssinians είναι η ένατη πιο δημοφιλής φυλή που έχει εγγραφεί από το Cat Fanciers ’Association.\nΤι πρέπει να γνωρίζετε για το Abyssinian\nΤο Aby είναι μια μεσαίου μεγέθους γάτα που ζυγίζει 6 έως 12 κιλά. Η άβυσσος συνήθως φτάνει σε πλήρη φυσική ωριμότητα από τη στιγμή που είναι ενός έτους.\nΤο απαλό, μεταξωτό παλτό του Aby έχει λεπτή υφή και περιγράφεται ως «τσιμπημένο» ή «agouti»: αντίθετες ελαφριές και σκούρες ζώνες σε κάθε κορμό μαλλιών. Το τσιμπημένο παλτό προκαλείται από το γονίδιο τιγρέ και ορισμένοι Abys έχουν το γνωστό σημάδι τιγρέ σε σχήμα Μ στο μέτωπό τους.\nΗ άβυσσος διατίθεται σε τέσσερα χρώματα: κατακόκκινο, κόκκινο (επίσης γνωστό ως οξαλίδα), μπλε και ελαιόλαδο. Ορισμένα μητρώα αναγνωρίζουν επίσης το ασήμι χρώματος. Τα πράσινα ή χρυσά μάτια τους, με σκούρα χείλη, προσφέρουν εντυπωσιακή αντίθεση.\nΟ Abyssinian είναι γενικά υγιής και μπορεί να ζήσει έως 12 έως 15 ετών ή περισσότερο. Πιθανά προβλήματα υγείας περιλαμβάνουν επιγονατιδική έξαρση και σοβαρή ουλίτιδα (ασθένεια των ούλων), γνωστή ως «στόμα Aby». Η αυστηρή οδοντιατρική φροντίδα είναι απαραίτητη για αυτήν τη φυλή.\nΗ Marybeth Rymer, D.V.M., που έχει Abys για 25 χρόνια, λέει ότι οι γενετικές ασθένειες που μπορούν να επηρεάσουν την ποιότητα ζωής τους και να συντομεύσουν τα χρόνια τους είναι μια ασθένεια ερυθρών αιμοσφαιρίων που ονομάζεται ανεπάρκεια πυροσταφυλικής κινάσης ερυθροκυττάρων. μια νεφρική νόσο που ονομάζεται αμυλοείδωση. και προοδευτική ατροφία του αμφιβληστροειδούς, η οποία μπορεί να προκαλέσει τύφλωση. «Συμβουλεύω τους πιθανούς ιδιοκτήτες να ρωτήσουν τους κτηνοτρόφους εάν οι γάτες τους έχουν δοκιμαστεί για αυτές τις ασθένειες και εάν γνωρίζουν την αμυλοείδωση στις γραμμές τους», λέει.\nΔιασκεδαστικά γεγονότα για την Αβυσσινιακή\nΗ άβυσσος είναι έξυπνη και έξυπνη.\nΕάν δεν θέλετε μια γάτα στους πάγκους σας ή μέσα στα ντουλάπια σας, αυτή δεν είναι η γάτα για εσάς.\nΉταν ακόμη γνωστό ότι νικήσουν κλειδαριές για παιδιά, λέει ο Hardie.\nΔύο αβυσσινείς πρωταγωνίστησαν ως ο Τζέικ, ο πρωταγωνιστής της γάτας του 1978Η γάτα από το διάστημα.\nΗ πρώτη γάτα που έκανε το γονιδίωμά της να αλληλουχήσει ήταν μια Άβυ που ονομάζεται Cinnamon.\nΔιαβάστε Επόμενο:Ερωτευτείτε με αυτές τις 5 μεγάλες φυλές γατών\nσυμπτώματα νεφρικής νόσου σε γάτες\nΘυμηθείτε με Πέμπτη: Η Carrie Ann Inaba γιορτάζει τις γάτες διάσωσης και τιμά αυτούς που πήγαν


Τι κι αν ήταν παντρεμένος και η γυναίκα του έγκυος: "Έπαθα ερωτικό αμόκ!" - MaryMary.gr\nΤι κι αν ήταν παντρεμένος και η γυναίκα του έγκυος: "Έπαθα ερωτικό αμόκ!"\nΗ Νόνικα Γαληνέα ήταν «σίφουνας»στη ζωή του Αλέκου Αλεξανδράκη, όπως την αποκαλούσε και ο ίδιος σε συνεντεύξεις του. Και έτσι σαν σίφουνας, μπήκε στη ζωή του, παρόλο που γνώριζε ότι ήταν παντρεμένος! Η γνωστή ηθοποιός στην αυτοβιογραφία της αποκάλυψε τον επεισοδιακό τρόπο που γνωρίστηκαν και το ΦΜ live ανέδειξε σήμερα αυτή τη φοβερή ιστορία αγάπης!\n»Με τον Αλέκο, πρωτοδουλέψαμε μαζί στο θέατρο Μετροπόλιταν της Λεωφόρου Αλεξάνδρας, στα ‘Μεγάλα Χρόνια’ του Γεωργίου Ρούσσου, ένα έργο για τη ζωή του Διονυσίου Σολωμού, που το σκηνοθετούσε ο Αλέξης Μινωτής. Πολύ μεγάλος θίασος. Πρωταγωνίστρια στο ρόλο της Φαρμακωμένης η Νίκη Τριανταφυλλίδη. Εγώ έπαιζα την Κοντέσα Σολωμού. Μοιραζόμουν το ίδιο καμαρίνι με την Τριανταφυλλίδη. Ένα βράδυ, στις 29 Ιουνίου 1969, μέρα Σάββατο, βγαίνοντας απ’ το καμαρίνι μας με κλείδωσε μέσα και έφυγε.\nΆρχισα να φωνάζω. Ο φύλακας δεν υπήρχε περίπτωση να με ακούσει. Αν και φορούσε διπλά ακουστικά, ήταν θεόκουφος. Και με άκουσε ο Αλεξανδράκης από τη μάντρα – δυο τετράγωνα πιο κάτω – όπου είχε πάει να πάρει το αυτοκίνητό του. Γύρισε πίσω και μου άνοιξε μαζί με τον φύλακα, γιατί η άλλη είχε βάλει λουκέτο.\nΤου είπα πως δεν είχα αυτοκίνητο, παρόλο που είχα, ένα κάμπριο Triumph διθέσιο, το οποίο μόλις είχα πάρει. Το είχα στην ίδια μάντρα που είχε κι εκείνος το δικό του, αλλά μια και ο Αλέκος έμενε στη Γλυφάδα κι εγώ στον Αστέρα της Γλυφάδας με πήγε εκείνος. Στη διαδρομή έτρεμα ολόκληρη από τρακ και νόμιζα πως θα τρελαινόμουν. Όταν βγήκε απ’ το αυτοκίνητο για να με καληνυχτίσει, του είπα (πώς το τόλμησα ούτε ξέρω): »Φίλησε με». Εκείνος μου είπε: »Ασ’ το καλύτερα», και το επόμενο πράγμα που θυμάμαι είναι ότι βρεθήκαμε κάτω από ένα δέντρο ενώ τ’ αυτοκίνητα περνούσαν το ένα πίσω απ’ τ’ άλλο ρίχνοντας τα φώτα τους πάνω μας…».\nΗ Νόνικα Γαληνέα, όπως είδαμε στο ΦΜ live, είχε μιλήσει πριν από αρκετά χρόνια γι αυτή την επεισοδιακή γνωριμία και στην «Ανατροπή» του Γιάννη Πρετεντέρη και τότε είχε πει: «Είχα πάθει ερωτικό αμόκ! Είχα αρρωστήσει. Φώναζαν γιατρούς το βράδυ. Ήταν κάτι πολύ δυνατό για εμένα! Έτρεμα μην το καταλάβει γιατί ήταν παντρεμένος! Είχε ένα αγοράκι. Η γυναίκα του ήταν έγκυος, δηλαδή ότι πιο απαγορευμένο και… ότι δεν έπρεπε να συμβεί! Κι ακριβώς επειδή ήταν ότι δεν έπρεπε να συμβεί, όχι μόνο συνέβη αλλά συνέβη και με αυτό το τεράστιο πάθος!».\nΤο τεράστιο πάθος που τους ένωσε, σήμανε βεβαίως το τέλος του γάμου του Αλεξανδράκη και την αρχή ενός μεγάλου έρωτα που κράτησε 22 ολόκληρα χρόνια! Μία σχέση ζωής που ξεκίνησε το 1969 και τελείωσε το 1991… Ο Αλέκος Αλεξανδράκης μετά τη Νόνικα έκλεισε ως άντρας, αφού μετά τον χωρισμό προτίμησε να πορευτεί ολομόναχος. «»Αισθάνθηκα πως είχα μεγαλώσει αρκετά για να συνεχίσω με κάποια άλλη γυναίκα στο πλευρό μου’‘, είχε δηλώσει ο ίδιος σε συνέντευξη του.\nΟι μεγάλες αγάπες δεν τελειώνουν ποτέ…


Γιώργης Γιατρομανωλάκης, "Ο ζαχαρένιος εραστής", εκδ. Στιγμη 1984 (εκτός εμπορίου) - Ποιείν\nΓιώργης Γιατρομανωλάκης, “Ο ζαχαρένιος εραστής”, εκδ. Στιγμη 1984 (εκτός εμπορίου)\nΠασπαλισμένη από ζάχαρη είσαι\nμέλι στα βαθουλά σου\nκαι τραγανή στ’αυτιά, στις ρόγες και στα γόνατα.\nΓλυκιά ωστόσο να σε πω δε γίνεται\nμε τόσες πίκρες της αγάπης σου.\nΚαλύτερα απόψε μακριά να μείνω\nτο καθημερινό το τέλος να μη βλέπω –\nο έρωτάς σου με πατά στο στήθος\nκαι ροζ αρχάγγελος μου παίρνει την ψυχή\nφεύγεις και χύνεται το σώμα μου στους δρόμους\nσα λαϊκό τραγούδι γλυκερό\nπου δεν αφήνει πίσω του\nφτωχομπινέ του έρωτα,\nΤι ελπίζεις. Θαρρείς\nπως έτσι θα σου ανοιχτούν τα πόδια της;\nΠάρε δυο τούμπες πρώτα\nβάτραχε της ασφάλτου\nκι ανάμεσα στων φορτηγών τις ρόδες ακροβάτησε\nμετά σα δίφραγγο τινάξου στον αέρα –\nαν βγει κορώνα θα χάσεις το κεφάλι\nαν έρθουν γράμματα\nο έρωτάς σου μες στις λέξεις\nΚι εγώ που σε περίμενα\nολόκληρη νύχτα κρεμασμένος\nαπό τα κάγκελα της πολυκατοικίας.\nΕκεί με πήρε ο ύπνος\nκι έκπληκτος πρωϊνιάτικα σηκώθηκα\nμέσα σε ακαταστασία απαράδεκτη-\nδυο προφυλακτικά λευκά στο πλάι\nένα μικρό μαχαίρι\nπου χρησιμοποιούν οι αντρές για τις φλέβες τους\nκι ένα κουβάρι σπέρμα κατακίτρινο\nνεκρό από την τελευταία έκτρωσή μας.\nΤέλος καλό όλα καλά –\nεσύ σε άλλη αγκαλιά να ξερογλέιφεσαι\nκι εγώ σακκούλα πλαστικιά\nσε σὐρματα ηλεκτρικού πιασμένος.\nΈλαβε τέλος το μακροχρόνιο ρομάντζο\nακούσαμε σωρό τραγούδια λαϊκά\nχιλιάδες στήσεις απολαύσαμε\nτο χάρο δυο ή τρεις φορές αντικρύσαμε\nεπτά ημέρες τη βδομάδα εργασία\nχαϊμαλιά, σκονάκια, αλοιφές, γητέματα\nμαύρες μαγείες, φίλτρα ερωτικά\nφάσματα σκοτεινά, του νου απάτες\nνα μη μας βρει ο χωρισμός.\nΕυχαριστίες στον Γιώργο Μίχο για την παραχώρηση του υλικού.\nΟκτώβριος 4, 2011 at 8:37 πμ\nσυγχαρητήρια στον ποιητή\nπου γράφει τις ρόγες με όμικρον\nκαι όχι με ωμέγα\nαυτή είναι η σωστή γραφή\nπαρακαλώ κάντε προσπάθεια να μπει\nκαι στα λεξικά


7 jackets που πρεπει να εχουμε στην ντουλαπα μας – alittlebitofteablog🐾\n7 jackets που πρεπει να εχουμε στην ντουλαπα μας\nΥπάρχουν κάποια κομμάτια που πραγματικά δεν πρέπει να λείπουν από καμία γυναικεία ντουλάπα. Γιατί;;…γιατί απλά είναι must και μπορούν να σε σώσουν αν βρεθείς σε αδιέξοδο για το τί να βάλεις!\nΌπως το κλασικό μαύρο φόρεμα που όλοι λένε ότι πρέπει να έχουμε, κάποια συγκεκριμένα παπούτσια και τσάντες…έτσι πρέπει να έχεις και τα παρακάτω 7 μπουφάν-παλτό (όπως θες πες τα) που θα σε βγάλουν ασπροπρόσωπη σε παραπάνω από μία περιπτώσεις. Πάμε λοιπόν να τα δούμε αναλυτικότερα παρακάτω.\n1. Η κλασική καμπαρντίνα\nΤη φοράς καθ’ όλη τη διάρκεια του χρόνου και σε όλες τις σεζόν. Είναι αυτή που ταιριάζει με όλα, για κάθε περίσταση μέσα στη μέρα και φυσικά σε κάνει γκλαμουράτη χωρίς καμία ιδιαίτερη προσπάθεια.\n2. Το τζιν μπουφάν\nΑκόμη μία επιλογή για όλες τις εποχές και σεζόν. Πάει τόσο με τις φόρμες όσο και με ένα απογευματινό ή βραδινό φορεματάκι σου. Φαίνεται πάντα πολύ cool και μην ξεχνάς πως τα oversized μπουφάν (αυτά που έχεις δανειστεί από το φίλο σου) είναι και πάλι στη μόδα.\n3. Το κλασικό παλτό\nΚοίτα να επενδύσεις κάποια παραπάνω χρήματα σε αυτή την επιλογή καθώς θα σου πάει τόσο για χρόνια αλλά πραγματικά θα το φορέσεις και στις περισσότερες περιστάσεις. Πάει με κάθε ντύσιμό σου από το πρωί έως και το βράδυ…από τη δουλειά μέχρι και την εκδρομή σου στο χωριό.\n4. Το «μπουκλέ» παλτό\nΔεν είναι άλλο από αυτό που φέτος το χειμώνα τόσες πολλές κοπέλες φόρεσαν. Είναι το ψεύτικο γούνινο και «προβατίσιο» παλτό που σε κρατάει ζεστή και σε κάνει super στυλάτη ταυτόχρονα. Ταιριάζει με όλα -ειδικά με τα βραδινά σου ρούχα- και σου δίνει αυτοπεποίθηση.\n5. Το bomber\nΕδώ νομίζω ότι δε χρειάζεται να πω πολλά καθώς ήταν στα αγαπημένα μας από πέρσι την άνοιξη. Φορέθηκε όλο το χειμώνα και στην κυριολεξία αποτελεί την πιο chic επιλογή για όλη την ημέρα. Μπορείς να το βρεις στην πιο σατινέ ή βελούδινη μορφή του και φυσικά σε όποια απόχρωση μπορείς να φανταστείς.\n6. Το δερμάτινο\nΠάει με όλα τα ντυσίματα και σε κάνει να νιώθεις supermodel. Μπορείς να το βάλεις στη βραδινή σου έξοδο, στο γραφείο σου ακόμη και όταν πας για περπάτημα στην παραλιακή. Είναι το πανωφόρι που δε σου βάζει απαγορευτικά και σε βγάζει από κάθε δύσκολη απόφαση.\n7. Το παρκά\nΜία ζεστή αλλά ταυτόχρονα πολύ μοδάτη επιλογή για τις εξόδους σου. Φόρα το από τον πρωινό καφέ, στη δουλειά ή ακόμη και στην βραδινή σου έξοδο. Ενδείκνυται για κρύο και βροχή και είναι απίστευτα άνετο.\nΔες λοιπόν ποιο από τα παραπάνω λείπει από την ντουλάπα σου και εξοπλίσου κατάλληλα, ειδικά τώρα που ακόμη έχει εκπτώσεις. Μπορείς να βρεις κάποια πολύ όμορφα και απαραίτητα κομμάτια στα μαγαζιά για να προσθέσεις στην γκαρνταρόμπα σου!\nΑναρτήθηκε: Fashion ! | Χαρακτηρίστηκε: blogging, bomber jacket, coats, design, Fashion !, fashion tips, fashion trends, παλτο, τασεις, γυναικα, μοδα, jackets, life, winter, woan fashion\nΤα 10 καλυτερα look για να εντυπωσιασεις στις εξορμησεις σου αυτο το τριημερο\nOscars 2017: Οι καλυτερες και οι χειροτερες εμφανισεις


Ακαδημαϊκό Έτος 2002\nΔιαλέξεις 2002 (υποσελίδες)\n"Καρναβαλικό μουσείο στην Πάτρα" Ασημακοπούλου Δήμητρα Δημιουργία ενός καρναβαλικού μουσείου στην Πάτρα, για την ανάδειξη της Πατρινής καρναβαλικής κουλτούρας. Σκοπός του μουσείου θα είναι η διαχρονική και διαρκής προβολή του πατρινού καρναβαλιού καθώς και άλλων καλλιτεχνικών δημιουργιών από όλη την Ελλάδα και το εξωτερικό.\n"Η αλληλεξάρτηση του τουρισμού και της αλιείας στο Νομό Σάμου: αναπτυξιακές επιπτώσεις" Γεράσιμος Κεκάτος Η αλληλεξάρτηση του τουρισμού και της αλιείας στο Νομό Σάμου - αναπτυξιακές επιπτώσεις.\n"Ελληνική αρχιτεκτονική μετά τον β' παγκόσμιο πόλεμο ως το 1980" Βαρελάς Παναγιώτης Η ελληνική αρχιτεκτονική από το 1945 ως το 1980.\n"Η Εξέλιξη των πολεοδομικών δομών στον 200 αιώνα" Παυλιάδης Γεώργιος Η εξέλιξη των δομών των πόλεων από τις αρχές του 20ου αιώνα, πως εμφανίστηκαν, τι πρότειναν, που στηρίχτηκαν.\n"Το αντικείμενο#0: ή πως ένα λειτουργικό σύστημα καιτο μέσο της γλώσσας συνθέτουν τον εικονικό κόσμο των MOOs" Αγγελική Αθανασιάδου, Κόρδας Αριστείδης Πως ένα λειτουργικό σύστημα (ιεραρχημένων, διακριτών στοιχείων) και το γλωσσικό μέσο (σύστημα αναπαράστασης) συνθέτουν τον εικονικό χώρο των ΜΟΟs.\n"Schuiten και Peeters: το πέρασμα στις σκοτεινές πόλεις" Αγγέλου Άγγελος, Αμπατζή Ελένη Ο Schuiten και Peeters δημιουργούν μέσα από τα κόμιξ τους, το σύμπαν των "Cites Obscures" προτείνοντας "εκπληκτικούς τόπους, φορείς του ονείρου ή του εφιάλτη...". Οι τρόποι αλλαγής κατεύθυνσης και μεταμόρφωσης αυτών των χώρων, όπως περιγράφονται στα εικονογραφήματα των δύο Βέλγων, ανάγουν το ρόλο της αρχιτεκτονικής σε πρωταγωνιστικό.\n"Αποσπάσματα χώρου: Gordon Matta-Clark 1943-1978" Λίνα Δήμα Ο Gordon Matta-Clark στη σύντομη ζωή του, έκοψε ένα μεγάλο αριθμό κτιρίων. Δημιουργούσε χώρο αφαιρώντας, αποσυνθέτοντας. Η προσέγγιση του έργου του επιχειρείται μέσω των πράξεών του, για να καταλήξει στη σχέση αυτών που πράττει με τους αρχιτέκτονες.\n"Στέγαση μεγάλων ανοιγμάτων: εφαρμογή σε αθλητικές εγκαταστάσεις" Λυμπέρης Λυμπερόπουλος Εξέλιξη στεγάσεων μεγάλων ανοιγμάτων. Καταγραφή και ανάλυση στεγάσεων αθλητικών εγκαταστάσεων με βάση το υλικό του χάλυβα. Σταθερές - κινούμενες στεγάσεις. Προβλήματα - αστοχίες - κριτική και μέλλον των κατασκευών μεγάλων ανοιγμάτων.\n"Μπραζίλια: η ενσωματωση μιας πόλης του μοντέρνου κινήματος από την βραζιλιάνικη κοινωνία" Κυριακή Μπερκέτη Ανάγνωση της πόλης σήμερα, μέσα από μια ιστορική αναδρομή, και μια διαδρομή στην Μπραζίλια (δημόσιος και ιδιωτικός τομέας) 42 χρόνια μετά την ημερομηνία εγκαινίων της πόλης. (1960).\n"Πασσαλόπηκτες κατασκευές" Χρυσανθόπουλος Δημήτρης, Προεστάκη Κωνσταντίνα Ιστορική αναφορά από αρχαιότητα έως σήμερα. Σημεία εμφάνισης και λόγοι. Ελλαδικός χώρος και περιοχή του Μεσολογγίου όπου αναλύονται τα υλικά και ο τρόπος κατασκευής. Δείγματα σύγχρονων κατασκευών και ειδικών κατασκευών όπως πετρελαιοπηγές. Συμπεράσματα.\n"Το ηχητικό τοπίο: η συμμετοχή του ηχητικού περιβάλλοντος στη συνολική συγκρότηση της τοπιακής αντίληψης" Αγγελική Ζωγραφάκη, Αγγελική Μαθιουδάκη, Λήδα Μαχιά Αντικείμενο αυτής της εργασίας είναι να διερευνήσει τον τρόπο με τον οποίο η ακοή συμμετέχει στη συγρότηση της συνολικής τοπιακής αντίληψης. Αυτή την ακουστική ερμηνεία του τοπίου, αποκαλούμε ηχητικό τοπίο και εξετάζουμε ειδικότερα τον τρόπο με τον οποίο, η αντίληψη του ηχητικού αυτού τοπίου καθορίζει τις μνημιακές μας αναφορές για τον τόπο.\n"Calatrava: τα μυστικά πίσω από την κίνηση" Καρολίνα Παταριά Μελέτη της κίνησης των έργων του Calatrava με σκοπό να ανακαλύψουμε τι κρύβεται πίσω από την κίνηση αυτή και για ποιό λόγο την εισάγει ο Calatrava στις κατασκευές του.\n"Σκέψεις για την εικόνα του τόπου: με αφορμή το βιομηχανικό συγκρότημα της Δραπετσώνας" Μήτσου Ελένη Διερεύνηση εννοιών όπως βλέμμα, τόπος, εικόνα με αφορμή το βιομηχανικό συγκρότημα Δραπετσώνας.\n"Σκηνογραφία και αρχιτεκτονική... αρχιτεκτονική και σκηνογραφία" Καλαμπούνια Ελπίδα, Παπαμικρού Διονυσία Ιστορική εξέλιξη της σκηνογραφίας σε Ελλάδα και Ευρώπη. Γνωριμία με την τέχνη της σκηνογραφίας. Συνεντεύξεις από ανθρώπους του θεάτρου. Είναι η σκηνογραφία και αρχιτεκτονική; Γέννηση αρχιτεκτονικής. Αρχές και αξίες αρχιτεκτονικής. Σύγκριση σκηνογραφίας και αρχιτεκτονικής. Συμπεράσματα.\n"Πεκίνο: κατοικία άνθρωπος ζωή" Πετραντωνάκη Κωνσταντίνα Η παραδοσιακή κατοικία του Πεκίνου. Σύγχρονη πραγματικότητα και τρόπος ζωής.\n"Σύγχρονες επεμβάσεις σε υπάρχοντα κελύφη" Μαρίνου Μαρίνος, Συργκάνης Λεωνίδας Η διάλεξη αφορά σύγχρονες επεμβάσεις είτε σε υπάρχοντα ιστορικά κτίρια, είτε σε υπάρχοντα βιομηχανικά, αποθήκες κ.α. ανά την Ευρώπη.\n"Αειφόρος ανάπτυξη και χωροταξικός σχεδιασμός: το παράδειγμα του νησιώτικου χώρου" Σπηλιώτη Ευγενία Παρουσίαση της έννοιας της βιωσιμότητας ή αλλιώς "αειφόρον ανάπτηξης" γενικά αλλά και στον χωροταξικό σχεδιασμό. Λόγω των ιδιομορφιών του χαρακτήρα τους (νησιωτικότητα) οι νησιωτικές περιοχές, χρησιμοποιούνται ως παράδειγμα για να καταδείξουν τα ειδικά προβλήματα στην άσκηση του περιφερειακού χωροταξικού σχεδιασμού, υπό το πρίσμα της βιωσιμότητας.\n"Λίνδος: το κάστρο και ο οικισμός" Καπότσης Κώστας, Γιαννικουρής Αντώνης Ανάλυση του κάστρου της Λίνδου σε όλες του τις φάσεις. Ανάλυση παραδοσιακού οικισμού.\n"Στρασβούργο: πολεοδομική εξέλιξη... και η σύγχρονη εικόνα της πόλης" Ιωάννα Παπασταθοπούλου Μετά την απόφαση εγκατάστασης των ευρωπαϊκών οργανισμών στο Στρασβούργο η πόλη πέρασε σε μια νέα εποχή ανάπτυξης. Εκτός από τα οφέλη, οικονομικά και κοινωνικά, που μοιραία ακολουθούν τόσο σημαντικές αποφάσεις αρκετές είναι και οι υποχρεώσεις που γεννιούνται τόσο προς εξυπηρέτηση των νέων δεδομένων και αναγκών όσο και των κατοίκων. Η πόλη πραγματικά έχει επενδύσει πολλά πράγματα στην νέα της εικόνα που μοιάζει συνεχώς να εξελίσσεται και να ακολουθεί ένα γρήγορο ρυθμό ανάπτυξης...\n"Η αρχιτεκτονική του χρώματος στο έργο του Louis Barragan" Πελτσεμή Ανδριανή, Χύτα Δροσούλα Στη διάλεξη εξετάζεται η έννοια του χρώματο, βάσει της οποίας αναλύθηκε το έργο του L. Barragan. Μελετάται η ψυχολογική ερμηνεία των χρωμάτων και οι επιρροές του.\n"Μία σχέση αρχιτεκτονικής και τεχνολογίας: η αρχιτεκτονική της ευφυϊας" Καραμιχαλάκος Θοδωρής, Πετρακόπουλος Άγγελος, Ριζόπουλος Γιώργος Οι αλλαγές που εμφανίζονται στην αρχιτεκτονική πρακτική και τον χώρο, με την ανάπτυξη και εφαρμογή τεχνολογιών αιχμής.\n"Το αστικό και το υπερ-αστικό: το παράδειγμα του τρένου στην Αθήνα" Βάλια Ανδρέου, Λήδα Στάμου Διερεύνηση των σχέσεων και των ποιοτήτων που προκαλεί ή ματαβάλλει η ύπαρξη μιας εξωστρεφούς υπεραστικής ζωής στον εσωστρεφή αστικό χώρο, με βάση το παράδειγμα του σιδηροδρόμου που διασχίζει την Αθήνα.\n"Ο χώρος στο έργο του Κάφκα "Η Δίκη" Παπακωνσταντίνου Μαρία Ο Κάφκα στο έργο "Η Δίκη" χρησιμοποιεί το χώρο με σκοπό να προκαλέσει συγκεκριμένες αντιδράσεις στους αναγνώστες και να δημιουργήσει το ψυχολογικό κλίμα που επιθυμεί.\n"Η εισβολή του δομημένου περιβάλλοντος στα ρέματα του λεκανοπεδίου της Αττικής: η περιπέτεια του ιστορικού ποταμού Ιλισού" Κατερίνα Λάγιου, Άννα Ουίλς Ιστορική εξέλιξη του Ιλισού, από την αρχαιότητα έως σήμερα, βάσει των πολεοδομικών, κοινωνικών, πολιτικών εξελίξεων. Συνέπειες αυτών στον Ιλισό αλλά και στην ποιότητα ζωής των ανθρώπων . Τέλος αναφορά και κριτική στις επεμβάσεις εν όψει της ολυμπιάδας.\n"Η αμφιθυμία στην αρχιτεκτονική της ιδανικής βίλας: πρωκτικότητα και στοματικές απωθήσεις σε δείγματα αρχιτεκτονικής πράξης" Ανάργυρος Μουγιάκος Μια ανίχνευση της διαδικασίας της μετουσίωσης στα φαινόμενα που παρατήρησε ο Rowe στο άρθρο "the mathematics of the ideal villa".\n"Διαδρομή στη βιομηχανική ζώνη Πειραιά" Δουμάνη Ματίνα, Τσαρμακλή Ντίνα Αντικείμενο της εργασίας μας αποτελεί το περιβάλλον της βιομηχανικής ζώνης του Αγίου Διονυσίου, η ανάγνωση του συγκεκριμένου βιομηχανικού τόπου. Η ανάγνωση προσεγγίζεται μέσα από τη διαδικασία της περιπλάνησης και καταγράφεται μέσα από χάρτες, φωτογραφίες. Παράλληλα η ανάγνωση προσεγγίζεται από ιστορικά βιβλία, μελέτες ανάπλασης. Στο τέλος διατυπώνονται κρίσεις-συμπεράσματα για την περιοχή.\n"Ίχνη χρόνου και φθοράς" Γεωργίου Χρήστος, Ζαφειράτος Ανδρέας, Κουιμτζόγλου Τιμολέων Στην εργασία αυτή, γίνεται αναφορά στην επίδραση που έχει ο χρόνος στη μορφή του κτιρίου. Γίνεται αρχικά μια προσπάθεια ερμηνείας του όρου φθορά και στη συνέχεια εξετάζεται ο χρόνος ως έννοια, αλλά και η συμπεριφορά των υλικών υπό το πρίσμα της επιστήμης. Ακολουθεί μια ιστορική αναδρομή στα ρεύματα και του ρομαντισμού και του μοντερνισμού, δύο κινήματα με σαφή θέση σχετικά με το θέμα αυτό...\n"Δαιδαλώδεις κατασκευές" Απόστολος Πουλόπουλος Ο μύθος του λαβύρινθου με κατείχε πάντοτε. Όμως ο λαβύρινθος δεν μου γεννά μόνο τρόμο αλλά και ένα είδος ελπίδας. Γιατί αν ο κόσμος είναι ένα χάος είμαστε χαμένοι. Αν όμως είναι ένας λαβύρινθος τότε υπάρχει ελπίδα - σκοπός - ένα μυστικό σχέδιο.\n"Υπερ αρχιτεκτονικές και άλλες... επιφάνειες" Δέσποινα Παπακωνσταντίνου, Ειρήνη Ραφαηλάκη Αναζητούμε τρόπους με τους οποίους η αρχιτεκτονική φαντασία γίνεται πραγματικότητα, μέσα από μονοπάτια που συνδέουν την αρχιτεκτονική με τις εικαστικές τέχνες, τον κινηματογράφο και την καταναλωτική κουλτούρα, μέσα από μια πορεία υπό το πρίσμα των νέων τεχνολογιών της επικοινωνίας και της πληροφορικής. Αναζητούμε μια δυνητική επιφάνεια όπου ο χώρος και ο χρόνος λειτουργούν ως αλληλοεξαρτημένες μεταβλητές, το εσωτερικό αποτελεί ταυτόχρονα και εξωτερικό, η ανθρώπινη δράση μορφώνει το χώρο και το δυνητικό γίνεται πραγματικότητα. Μια επιφάνεια πύλη προς την φαντασία, μια υπερ-επιφάνεια...\n"Δυο πλατείες στα Πατήσια: μελέτη του δημόσιου χώρου σε μια γειτονιά" Κωνσταντίνα Μπαλαφούτα Μελέτη του χώρου δύο πλατειών στα Πατήσια από τη σκοπιά του φύλου και της εθνικότητας, μέσω της άμεσης παρατήρησης, ερωτηματολογίων και συνεντεύξεων των θαμώνων και κατοίκων της περιοχής.\n"Εξοικονόμηση ενέργειας στον κτιριακό τομέα: επεμβάσεις στο κέλυφος υφιστάμενων κτιρίων" Ιωάννης Μαρκετάκης Ο κτιριακός τομέας συνεισφέρει με μεγάλο ποσοστό στις περιβαλλοντικές πιέσεις του πλανήτη (φαινόμενο θερμοκηπίου κ.α). Προτείνουμε επεμβάσεις στο "κέλυφος" υφιστάμενων κτιρίων-κατοικιών με σκοπό την εξοικονόμηση ενέργειας. Λιγότερες επιπτώσεις στο περιβάλλον. Οι επεμβάσεις επικεντρώνονται στη θερμομόνωση των κτιρίων κυρίως. Αναφέρονται και θεσμικά οικονομικά κίνητρα για την εφαρμογή των παραπάνω μέτρων.\n"Ξύλινες ενισχύσεις σε τοιχοποιίες από λιθοδομή - επεμβάσεις" Εμμανουήλ Μαραγκάκης, Γουλιέλμος Ορεστίδης Το θέμα εξετάζει αρχικά τη λιθοδομή ως φέρον στοιχείο. Ακολουθεί περιγραφή του συστήματος των ξύλινων ενισχύσεων και επιχειρείται τυπολόγηση. Γίνεται αναφορά στο ξύλο των ξυλοδεσιών και πως το σύστημα δρα σαν ενισχυτικό στοιχείο των κατασκευών σπό λιθοδομή. Γίνεται αναφορά στην παθολογία και αναφέρονται γενικά στοιχεία για επεμβάσεις σε κτίρια. Εξετάζονται τέλος ενδεχόμενες εξειδικευμένες λύσεις επέμβασης σε ένα σύστημα ξύλινων ενισχύσεων.\n"Ο μετασχηματισμός του κτιριακού δυναμικού της Γαλλικής Εταιρίας Μεταλλείων Λαυρίου (Γ.Ε.Μ.Λ.) σε σχέση με την εξέλιξη των μεθόδων παραγωγής" Αποστολίδης Κωνσταντίνος, Λαγαρού-Μπουζάκη Ελένη Μελετήσαμε τα στάδια εξέλιξης των κτιριακών εγκαταστάσεων της γαλλικής εταιρείας και είδαμε ότι η εξέλιξη της τεχνολογίας καθόριζε τις εκάστοτε χωρικές απαιτήσεις. Η πορεία του κειμένου ξεκινάει από το αρχαίο Λαύριο, την περίοδο εκβιομηχάνησης της Ελλάδας, το νεότερο Λαύριο, την δημιουργία της Γ.Ε.Λ.Μ., τα χρόνια της παρακμής και τέλος το Τ.Π.Π.Λ.\n"Οι περιστεριώνες της Τήνου" Μιχάλης Χατζηπαναγιώτης, Πέτρα Χατζηπαναγιώτου Εισαγωγική προσέγγιση των περιστεριώνων. Τοπόσημα και ορόσημα που χαρακτηρίζουν τις εξοχές της Τήνου. Ιστορική εξέταση και καταγωγή της εκτροφής των περιστεριών με παραδείγματα και από το εξωτερικό. Γενικά χαρακτηριστικά των κτισμάτων, χωροθέτησή τους. Τυπολογική ταξινόμησημε βάσεις τις κατόψεις με σχέδια αποτυπώσεων. Εσωτερική διαρρύθμιση και καταγραφή των δομικών στοιχείων με σχέδια. Εξωτερική οργάνωση των όψεων. Αναλυτική περιγραφή της διάταξής τους, διακοσμητικά μοτίβα, τρόποι κατασκευής τους, σχέδια αποτυπώσεων. Διακοσμητικά ακροδώματος, διάφορες μορφές και σχέδια αποτυπώσεων.\n"Η λαϊκή αρχιτεκτονική στο Παλιούρι Αισωνίας" Κ. Σπυρίδωνος, Γ. Λινάρδος Μορφολογική ανάλυση του οικισμού Παλιουρίου του Δήμου Αισωνίας. - Το Παλιούρι βρίσκεται στο Δήμο Αισωνίας του Βόλου. Σαν συγκροτημένη πολεοδομική υπόσταση δημιουργήθηκε μετά το 1821 και εγκαταλείφθηκε σταδιακά από το 1945 έως το 1955 λόγω σεισμών και έλλειψης νερού. Η οικιστική του διάπλαση ακολούθησε τη γραμμική και άκεντρη διάταξη μονόπλευρα και ελεύθερα σ'έναν βασικό δρόμο. Ο οικισμός αποτελείται από σαφείς και ευδιάκριτους όγκους με την εισχώρηση της φύσης στο σύνολό του. Τα κτίσματα είναι απλές, αδρές, αγροτικές κατασκευές χωρίς διακόσμηση στις εξωτερικές επιφάνειες. Τα ανοίγματα στους επίπεδους πέτρινους των σπιτιών, είναι όλα ορθογωνικά, λιτά και με καλές αναλογίες. Οι στέγες τετράριχτες με σχιστολιθικές πλάκες εναρμονίζονται στο περιβάλλον. Ο χαρακτήρας του οικισμού διατηρείται αναλλοίωτος λόγω μη παρεμβάσεων και παραμένει αυθεντικό πειστήριο με τον γενεσιουργό πυρήνα του δίχωρου σπιτιού σε ισόγεια κάτοψη.\n"Η φωτογραφική αναπαράσταση και η πραγματικότητα του αρχιτεκτονικού έργου: η περίπτωση του Μουσείου Βυζαντινού Πολιτισμού του Κυριάκου Κρόκου" Εμμ. Θεοδοσάκης, Αλέξανδος Συριόπουλος, Θεόδωρος Χολέβας Ανάλυση φωτογρ. και ανασύνθεση ενός εικονικού βιώματος του χώρου. Επίσκεψη στον χώρο και καταγραφή του βιώματός τους. Αντιπαράθεση των δύο, και εισαγωγή συμπερασμάτων και διατύπωση σχετικών σκέψεων.\n"Κατασκευή και λειτουργία του ανεμόμυλου της Δωδεκαννήσου" Νικηφόρος Μαραγκός Ο σχεδιασμός του ελληνικού ανεμόμυλου διέρχεται μέσω παραμέτρων, ορίων που θέτει η μηχανική λειτουργία, οι κατασκευαστικές δυνατότητες και η χωρική λειτουργικότητα. Κάθε κατασκευή που λειτουργεί αποτελεσματικά είναι προϊόν μακρόχρονων δοκιμών και αποτυχημένων προσπαθειών. Μ' άλλα λόγια, είναι πειραματικό αποτέλεσμα μοναδικό για κάθε φυσική θέση.\n"Στο γιαπί, επιτόπιες επινοήσεις" Δάφνη Κοκκίνη Η επιτόπια παρακολούθηση των εργασιών στο γιαπί ήταν το εφαλτήριο για να γεννηθούν σκέψεις που αφορούν την αρχιτεκτονική σε ένα ευρύτερο πλαίσιο. Μας απασχόλησαν ιδιαίτερα οι έννοιες της οικονομίας, της επινόησης, του μόχθου και της εργασίας, καθώς και το δίπολο θεωρία-πράξη. Αναζητήσαμε επι-τόπου τα στοιχεία που θα μας έδιναν την ταύτιση της θεωρίας με την πράξη και επιμείναμε στην φύση της ίδιας της εργασίας, ως τον πλέον καθοριστικό παράγοντα στην υλοποίηση μιας αρχιτεκτονικής ιδέας.\n"Ενυδρεία: αρχιτεκτονικές προσεγγίσεις για τη γνώση του υδάτινου κόσμου" Γεωργία Αναγνωστοπούλου, Πάολα Καλλονιάτη Ανάλυση της σχέσης των ενυδρείων με τα μουσεία φυσικής ιστορίας. Ανάλυση της συνθετικής δομής - γεωμετρίας - πορείας - χώρων - των μεθόδων έκθεσης των οργανισμών και της σχέσης με τον άνθρωπο και το περιβάλλον.\n"Φουτουρισμός: η δυναμική της καινοτομίας στο χρόνο" Μ. Πέτρογλου Η διάλεξη πραγματεύεται τη φύση της καινοτομίας και τη σχέση της με την κοινωνία, τη φιλοσοφική στάση που ενυπάρχει στη λατρεία της προόδου και της μηχανικής ανάπτυξης του ανθρώπου, καθώς επίσης και τις θεμελειώδεις αισθητικές αρχές του φουτουρισμού, του κατεξοχήν μελλοντολατρικού κινήματος, που αναπτύχθηκε στις αρχές του 20ου αιώνα, και εξέφρασε συνοπτικά τα κυριότερα χαρακτηριστικά της στροφής στην έκφραση - αισθητική του 20ου αιώνα. Πραγματοποιείται μια ανάλυση σε τρεις χρονικές τομές, παρελθόν, παρόν και μέλλον, της περιόδου ανάπτυξής του, ώστε να καταλήξουμε σε συμπεράσματα για την δυναμική της κοινοτομίας στα μοντέλα κυκλικού και γραμμικού χρόνου.\n"Εκκλησιαστική αρχιτεκτονική του μεσοπολέμου στην Ελλάδα" Σοφία Σαράντου Το μοντέρνο κίνημα στην αρχιτεκτονική δεν επηρέασε τη ναοδομία στον αναμενόμενο βαθμό. Μεμονομένες περιπτώσεις μοντέρνων ναών. Στις μέχρι τώρα εκκλησίες του Αριστοτέλη Ζάχου προστίθεται και η μελέτη για τον Ι. Ν. Ευαγγελίστριας Βόλου.\n"Ήπιες μορφές ενέργειας και παραδοσιακή αρχιτεκτονική" Νίκος Βρεττός, Έρση Βυτογιάννη Αναγνώριση των ενεργειακών στοιχείων στην παραδοσιακή αρχιτεκτονική και αφ'ενός προσπάθεια ένταξής τους στις σύγχρονες μελέτες, αφ'ετέρου ανάδειξη και αποκατάσταση του ενεργειακού χαρακτήρα των κατασκευών εκτός αστικού ιστού.\n[Αντανακλάσεις...] : [στο περίπτερο του Mies στη Βαρκελώνη...] Κατερίνα Βασιλάκου Η αντανάκλαση των γυαλιστερών υλικών ως παράγοντας αποκατάστασης χωρικών ασυνεχειών, διακύβευσης της ένοιας του ορίου και βασικό στοιχείο μεταμόρφωσης, με οδηγό-εργαλείο την ανάλυση των αντανακλαστικών δεδομένων στο περίπτερο του Mies van der Rohe στη Βαρκελώνη.\n"Αστυπάλαια" Βίκυ Αναστοπούλου Ανάγνωση της εικόνας μέσα από πρώτες προσεγγίσεις, θέαση του τοπίου, ανάλυση του πολεοδομικού ιστού, παρουσίαση του αρχιτεκτονημένου χώρου και ταυτόχρονη πολιτισμική θεώρηση του τόπου.\n"Ζητήματα μιας αναστηλωτικής επέμβασης: η βασιλική του Αγίου Δημητρίου Θεσσαλονίκης" Τράντας Νικόλαος Η θεωρία και η πρακτική των αποκαταστάσεων των μνημείων πέρασαν από διάφορα στάδια μέχρι τις αρχές του του 20ου αιώνα. Ωστόσο παρά τις διάφορες διακηρύξεις, η σχετικότητα και η αμφίπλευρη όψη των επεμβάσεων δεν αίρεται. Το παράδειγμα της βασιλικής του Αγίου Δημητρίου της Θεσσαλονίκης (ιστορία και περιγραφή του μνημείου και των επεμβάσεων) είναι ενδεικτικό. Συμπεράσματα που αφορούν στο ρόλο του αρχιτέκτονα σε μία επέμβαση αποκατάστασης ενός μνημείου, και πως οφείλει να σταθεί απέναντι στην προαναφερθείσα σχετικότητα.\n"Η αγγειοπλαστική παράδοση της Σίφνου" Πούλος Παναγής Αλέξιος Παραγωγική διαδικασία, τεχνοτροπία, αγγειοπλαστικές μορφές του χτες και σήμερα από το 1850 έως τις μέρες μας.\n"Όπερα: εξέλιξη και σύνθεση του χώρου" Αργυρώ Ολάνη, Στράτος Ψαράκης Εξέλιξη του οπερατικού χώρου από την αναγέννηση και το μπαρόκ μέχρι τις μέρες μας. Αρχές σύνθεσης και εξέλιξής τους. Κριτική θεώρηση.\n"Βιοκλιματικές αρχές στη σύγχρονη αρχιτεκτονική δημιουργία" Γεωργία Λάμπρου Στη διάλεξη αυτή γίνεται μία προσπάθεια να διερευνηθούν συγκεκριμένα παραδείγματα σύγχρονης αρχιτεκτονικής που χαρακτηρίζονται από στοιχεία και αρχές βιοκλιματικής αρχιτεκτονικής. Τα διάφορα κτίρια κατηγοριοποιούνται ανάλογα με το στοιχείο της φύσης (ήλιος, αέρας, νερό) που παίζει καθοριστικό ρόλο στη συνθετική διαδικασία του κάθε κτιρίου.\n"Μητρόπολη και τεχνολογία η εξέλιξη μιας ρευστής σχέσης: από την δυστοπία του κινηματογράφου στην ουτοπία του χώρου" Αναστασιάδη Ειρήνη-Γαρυφαλλιά, Κουτσουμάλης Νίκος Ο τρόπος που η μητρόπολη, ως μία έκφραση ουτοπίας, μεταβάλλεται με την διείσδηση της τεχνολογίας μέσα σε αυτήν. 3 ταινίες επιστημονικής φαντασίας δείχνουν την εξέλιξη του ορίου ανάμεσά τους, από το σκληρό στο ρευστό. Η μελέτη αυτή οδηγεί στον κυβερνοχώρο, μία σύγχρονη έκφραση της φαντασίας μέσα από κατ'εξοχήν τεχνολογικά μέσα.\n"Η αρχιτεκτονική στο όριο της εξαφάνισης: η ιαπωνική αίθουσα του τσαγιού" Κατερίνα Χειμωνάκη, Ασπασία Χειμωνάκη Η τελετή του τσαγιού με την αίθουσα και τον κήπο είναι η μετουσίωση της μη-ύπαρξης. Η αρχιτεκτονική της μέσω των μη-απτών στοιχείων της προκαλεί την αυτογνωσία.\n"Οι κήποι του ποταμού Turia στη Βαλένθια" Ελένη Χρηστέα Στη Βαλένθια της Ισπανίας, μετά από μία καταστροφική πλημμύρα το 1957, πραγματοποιήθηκε εκτροπή της κοίτης του ποταμού Turia. Ο χώρος της παλαιάς κοίτης τμηματικά διαμορφώθηκε σε ένα γραμμικό πάρκο που διασχίζει την πόλη. Η πράσινη αυτή λωρίδα μήκους 11 χλμ. περιλαμβάνει κήπους, αθλητικές εγκαταστάσεις, χώρους αναψυχής, καθώς και μερικά από τα πιο μοντέρνα κτίρια της πόλης, όπως το μεγάλο εμβληματικό έργο της Πολιτείας των Τεχνών και των Επιστημών, όλα αφιερωμένα στον ελεύθερο χρόνο των κατοίκων. Το συνολικό έργο της μετατροπής της πρώην κοίτης σε έναν πνεύμονα πρασίνου που συνδέεται άμεσα με την ζωή της πόλης, κρίνεται ένα πολύ ωραίο παράδειγμα δημιουργίας ανοικτού δημόσιου χώρου.\n"Γ. Κανδύλης: πανεπιστήμιο -χώρος" Αναστάσιος Καρίνος, Βασίλειος Κολοκυθάς Ανάπτυξη της επαναστατικής αρχιτεκτονικής στο σχεδιασμό των πανεπιστημίων Bochum, Δ. Βερολίνου και άλλων του Γ. Κανδύλη. Ακόμη περιλαμβάνονται αρχιτεκτονικές μελέτες του Κανδύλη (πολεοδομικές και οικιστικές).\n"Στάμος Παπαδάκης: τα τριάντα πρώτα χρόνια (1906-1936) = Stamo Papadaki" Σταύρος Μαρτίνος Ο Στάμος Παπαδάκης υπήρξε επικεφαλής της ελληνικής ομάδας για το 4ο CIAM. Μέσα από τα σπουδαστικά του θέματα από την Ecole Speciale στο Παρίσι, το χτισμένα και άχτιστο έργο του στην Ελλάδα και την αλληλογραφία του ενόψει του 4ου CIAM του 1933, εξετάζεται ο ρόλος που έπαιξε για την νεοελληνική αρχιτεκτονική κατά το μεσοπόλεμο.\n"Τ. Χ. Ζενέτος - Ρώσοι Πρωτοπόροι - Constant/Situasionists - Archigram σχεδίασαν ένα... διαφορετικό κόσμο" Γιώργος Σ. Τράντας Αναφορά στους Τ. Χ. Ζενέτος, Ρώσοι Πρωτοπόροι (πολεοδομιστές - Α-Πολεοδομιστές), Constant/Situasionists, Archigram. Γενικές παρατηρήσεις (ερωτήματα - σχόλια): Κοινές δικαιολογίες - διαχρονικές αιτίες, Extreme / συμβατικό, ποιος;, γιατί;, ουσία;, εικόνες / φαντασιώσεις.\n"Σεισμική απόκριση παραδοσιακών κατασκευών: η αντισεισμική συμπεριφορά οικίας από λιθοδομή" Αντρέας Γεωργούλιας Οι μηχανικές ιδιότητες του λιθόχτιστου τοίχου. Τοιχοποιια και σεισμός. Προσομοίωμα μελέτης. Συμπεριφορά στο σεισμικό κύμα. Σύνολα - ενότητες κατοικιών.\n"Κατασκευαστική ανάλυση και αποτίμηση του δομικού συστήματος των Μεταξάδων" Σ. Βρεντζάκη, Κ. Σουγιάννης Κατασκευαστική ανάλυση του δομικού συστήματος των Μεταξάδων και η επιρροή της συροτροφίας στην αρχιτεκτονική της περιοχής.\n"Φέρων οργανισμός και μορφολογία των πολυώροφων κτιρίων της Αθήνας" Ειρήνη Μαρινάκη, Αθηνά Παπαφιλίππου Ανάλυση των απαιτήσεων του στατικού φορέα και της μορφολογίας των πολυώροφων κτιρίων της Αθήνας. Διερεύνηση πιθανής σχέσης τους. Συγκεκριμένα παραδείγματα.\n"Η μορφή του κενού" Δημήτρης Αραπογιάννης, Σπύρος Λάζαρης Προσέγγιση στην έννοια του κενού και στη σημασία που έχει στην σύνθεση του χώρου.\n"O αρχιτέκτων Κυριάκος Παναγιωτάκος" Γιώργος Κατσούγκρης Το αρχιτεκτονικό έργο του Κ. Παναγιωτάκου από τα πρώτα σχολεία το 1924, η συμμετοχή του στο πρόγραμμα Νέων Σχολικών Κτιρίων (1930-35), η ελεύθερη αρχιτεκτονική παραγωγή και το έργο του στο Δήμο Αθηναίων (1936-67).\n"Η αρχιτεκτονική των ιππικών εγκαταστάσεων" Άννα Ανουσάκη Οι αθλητικές ιππικές εγκαταστάσεις και η ιδιαιτερότητά τους ως προς τους υπόλοιπους χώρους (αθλητικούς). Η μορφή των συγκροτημάτων αυτών και η ένταξή τους στο γύρω περιβάλλον. Το βασικό οργανωτικό τους στοιχείο. Οι αρχιτεκτονικές και λειτουργικές προδιαγραφές. Θέματα οικοδομικής.\n"Το μεταφερόμενο και το μεταβαλλόμενο" Έλενα Βλαχάκη, Ευαγγελία Σταϊκου Η έννοια της μεταφοράς και της μεταβολής στην αρχιτεκτονική. Παρουσίαση κατασκευών που αυξάνουν και μειώνουν τον όγκοτους μέσω της μεταβολής τους.\n"Η πόλη εν κινήσει" Σανδρή Κατερίνα Αναφέρεται στο πως παρατηρούμε - ζούμε την πόλη περπατώντας ή κινούμενοι με όχημα. Αλλαγές στην αρχιτεκτονική της πόλης λόγω χρήσης αυτοκινήτου. Περιγραφή της εμπειρίας μας κινούμενοι στην πόλη.\n"Χωρική κλαδική επέκταση της Αθήνας στη πεδιάδα των Μεσόγειων" Γρηγόριος Σαμορέλης, Νικόλαος Τζελέπης Διερεύνηση τάσεων επέκτασης των Αθηνών στα Ανατολικά της. Πως επεκτείνεται ο κάθε δήμος ξεχωριστά και στο σύνολο, γραμμική και πυρηνική ανάπτυξη στην περιοχή, όπου θα καλύψει τις ανάγκες για μετεγκατάσταση περίπου 1.000.000 ανθρώπων μετά την δημιουργία του νέου αεροδρομίου των Σπάτων και τις προυποθέσεις για ανάπτυξη του εμπορίου και βιομηχανιών. Γενικά πολεοδομικά και χάρτες από την ΖΟΕ Αθηνών.\n"Ο βιοκλιματικός παράγοντας στην αρχιτεκτονική του παραδοσιακού οικισμού των Αμπελακίων" Θοδωρής Δημητριάδης, Χρυσόστομος Κυπριτζής Μελέτη του τρόπου με τον οποίο πετύχαιναν συνθήκες θερμικής άνεσης στο εσωτερικό των σπιτιών στα Αμπελάκια. Συμπεριλαμβάνονται ιστορικά στοιχεία καθώς και ανάλυση του κλίματος της περιοχής.\n"Νέες αντιλήψεις για τουριστικές εγκαταστάσεις στην Ελλάδα" Άρης Γιαννόπουλος, Μιχάλης Κραουνάκης Γνωριμία με τον ελληνικό τουρισμό μέσω ιστορικής αναδρομής όπου αναλύουμε την εξέλιξή του μέσα στο χρόνο. Ανάλυση του προφίλ του τουρίστα σήμερα, καθώς και της σύγχρονης τουριστικής ζήτησης που υποδεικνύει, και ειδικές μορφές τουρισμού (σε συνδυασμό και με ολυμπιακούς αγώνες). Νέοι κανόνες χωροθέτησης που εκφράζονται από συγκροτήματα πολυλειτουργικά, πολυδιάστατα και μεγάλης κλίμακας.\n"Ο βιοκλιματικός σχεδιασμός στο έργο του Μιχάλη Σουβατζίδη" Σοφία Τσουτσουλοπούλου Εργαλείο του Μιχάλη Σουβατζίδη αποτελεί η γνώση της κίνησης του ήλιου και την εισάγει στις κατόψεις, όψεις και τομές των κτιρίων. Ο παθητικός σχεδιασμός εντάσσεται αρμονικά στην αρχιτεκτονική του. Σεβασμός στο περιβάλλον, ντόπια υλικά, εμφανή υλικά αλήθεια της κατασκευής.\n"Το υψηλό και το μη-απεικονίσιμο: η επανάχρηση ενός όρου" Κατερίνα Χαραλαμποπούλου, Ευγενία Χατζησταύρου Η επανάχρηση του όρου υψηλού, όπως αναλύθηκε από τον Καντ τον 18ο αιώνα, από ένα σύγχρονο φιλόσοφο τον Laytard. Η μετονομασία του σε μη-απεικονίσιμο και η εμπλοκή του στη σχέση μοντέρνου - μεταμοντέρνου.\n"Dance square: πως το περιβάλλον και η χρήση μεταλλάσσουν το κενό" Δέσποινα Μιχαλά, Αθηνά Στυλιανίδη Περιγραφή και ανάλυση της λειτουργίας και της οργάνωσης της πλατείας Schouwburgplein στο Rotterdam.\n"Σύστημα υγείας στην Ελλάδα: χωροταξική οργάνωση" Μαρία Τζωρτζάκη Χωροταξική οργάνωση των νοσοκομείων στην Ελλάδα. Οικονομικοί πόροι. Ειδικά νοσοκομεία. Υγειονομικές περιφέρειες.\n"Πειραιάς: η πολεοδομική εξέλιξη του επίνειου των Αθηνών από την αρχαιότητα έως σήμερα" Α. Κισανάκη, Ε. Σημαντήρη Το θέμα της διάλεξης είναι η πολεοδομική εξέλιξη του επίνειου των Αθηνών από την αρχαιότητα έως σήμερα. Η περιοχή μελέτης εντοπίζεται γύρω από τη λιμενική ζώνη και περιλαμβάνει την Πειραϊκή χερσόνησο, κεντρικό Πειραιά, Άγιο Διονύσιο και Δραπετσώνα.\n"Σχέσεις διάδρασης στο βιομηχανικό τοπίο" Ιωάννης Φαναριώτης Το ζήτημα της εργοστασιακής αρχιτεκτονικής, ο παράγοντας "μηχανή" και η έννοια της αλληλεπίδρασης.\n"Διερεύνηση της συμβολικής υπόστασης της αρχιτεκτονικής με αφορμή την ανάλυση του ανώτατου δικαστηρίου της Ιερουσαλήμ" Φρόλικα Μιντζιβίρη Αντικείμενο της διάλεξης, να επισημάνει τον τρόπο που η αρχιτεκτονική ως πολιτιστικό φαινόμενο βρίσκεται στο κέντρο μιας συμβολικής διαδικασίας που διατρέχει το σύνολο της ύπαρξής της. Η ερμηνευτική αυτή απόπειρα γίνεται κυρίως με την χρήση ενός συγκεκριμένου παραδείγματος, ενός υλοποιημένου κτιρίου, το ανώτατο δικαστήριο της Ιερουσαλήμ. Αναλυτικότερα γίνεται η προσπάθεια ένταξης του κτιρίου στο ευρύτερο πλαίσιο αναφοράς του και στη συνέχεια εξετάζεται η σχέση του πραγματικού (υλοποιημένου) χώρου με τη συμβολική του λειτουργία.\n"Το τραπέζι, οι χρήσεις του και οι τελετές τους" Ειρήνη Λασηθιωτάκη Οργάνωση του χώρου φαγητού, σχεδιασμός συνθήκης με τις αρχές της συμποσιακότητας.\n"Νοσοκομειακοί χώροι = ιδρυματική αρχιτεκτονική?: διάλεξη περί αναζήτησης ενός νέου μοντέλου στην αρχιτεκτονική της υγείας" Daria Cornea Σήμερα υπάρχει στην αρχιτεκτονική μια στάση αμφισβήτησης του μανιφέστου του μοντέρνου "λειτουργισμού" που κυριαρχεί και στην αρχιτεκτονική του νοσοκομείου και ήδη κάνει την εμφάνησή της στην διεθνή αρχιτεκτονική, με προτάσεις νοσοκομείων που ισχυρίζονται ότι προσπαθούν να αμφισβητήσουν την ιδρυματική μορφή κάποιων "λειτουργιστικών" κτιρίων υγείας, και προσπαθούν να εκφράσουν νέες αντιλήψεις για τον χώρο περίθαλψης. Στην Ελλάδα όμως, ακόμα το παλιό κλίμα εμφανίζεται ισχυρό. Στη νέα αρχιτεκτονική των νοσοκομείων μοιάζει να επενεξετάζονται όλες οι βασικές σχέσεις που διέπουν το σχεδιασμό του χώρου, κάτω από το πρίσμα νέων αντιλήψεων περί υγείας και ίασης, σε μια πιο στενή αλληλεπίδρασης ψυχής και σώματος, και με επιρροή από την επιστήμη της ψυχο-νεύρο-ανοσοποιητικολογίας. Το νοσοκομείο, σε παγκόσμιο επίπεδο σήμερα, δεν αντιμετωπίζεται απλα ως ένας πολυσύνθετος λειτουργικός μηχανισμός, αλλά ως ένα σύνθετο πρόγραμμα με υψηλές ψυχοθεραπευτικές απαιτήσεις, που βρίσκεται σε αναζήτηση του τρόπου με τον οποίο ο χώρος μπορεί να συμβάλει θετικά αισθήματα οικειότητας και χαλάρωσης, απαραίτητα στην ίαση.\n"Shopping" Έρη Ποντικοπούλου Το shopping ιδωμένο όχι ως μεμονομένη λειτουργία αλλά ως φαινόμενο πλέον το οποίο περικλείει και νοηματοδοτεί -έμμεσα ή άμεσα- την αστική πραγματικότητα. Ποιος ο ρόλος της αρχιτεκτονικής; Οι νέες συνθήκες που διαμορφώνονται στον χώρο της πόλης: ποιες προσφέρονται για αξιοποίηση και ποιες ενέχουν πιθανούς κινδύνους. Με δύο λόγια: υπάρχει περιθώριο για καλή αρχιτεκτονική με αφορμή το shopping.\n"Θεατές του σύμπαντος: διεύρυνση του χώρου του αστεροσκοπείου" Ηλιάνα Παπαδάκη, Βίκυ Φραγκογιάννη Το αστεροσκοπείο, πέρα από τη συμβολική του σημασία, είναι ένα κτίριο-μηχανή που πάνω του αποτυπώνεται η εξέλιξη της επιστήμης της αστρονομίας. Ακολουθεί και αυτό τη δική του εξέλιξη, και λιγότερο ή περισσότερο, γίνεται φορέας των επιτευγμάτων της τεχνολογίας και όχημα για την περεταιτέρω συνέχιση της αστρονομικής έρευνας. Πρόκειται για μια εξέλιξη συνεχή, που ο ρυθμός της, περάλληλα με το ρυθμό ανάπτυξης της επιστήμης, πυκνώνει σημαντικά μετά την αναγέννηση και κορυφώνεται μέσα στον 20ο αιώνα. Με όποιο τρόπο κι αν διατυπώνεται το κτιριολογικό πρόγραμμα του αστεροσκοπείου κάθε φορά, στην διαδικασία εξέλιξής του μπορεί κανείς να διακρίνει ένα ισχυρό δίπολο που αφορά στον τρόπο λειτουργίας του αστεροσκοπείου. Το δίπολο αυτό συνοψίζει την μετάβαση από το μεμονωμένο αστεροσκοπείο που συγκροτείται γύρω από ένα πολύ σαφή και σκληρό λειτουργικό πυρήνα, στο αστεροσκοπείο που λειτουργεί σαν κόμβος ενός δικτύου και έτσι συμμετέχει σε ένα καθολικό σύστημα αστρονομικής παρατήρησης. Χωρίς τα χρονικά όρια να μπορούν να είναι απολύτως σαφή, αυτή η μετάβαση φαίνεται να ξεκινά από το πρώτο μισό του 20ου αιώνα, με την αρωγή της εξέλιξης της τεχνολογίας και την είσοδο νέων και ποικίλων μέσων στην αστρονομική παρατήρηση.\n"Η πρωτογενής γεωμετρική δομή στην αρχιτεκτονική του Tadao Ando: σχεδιασμός & επικοινωνιακή σημασία" Παντελής Μπλέσιος Μέσα από το παράδειγμα του Tadao Ando και τις θεωρητικές αναφορές (Pragel, Delevze), γίνεται προσπάθεια για την περιγραφή του ρόλου της δομής, ως στοιχείου συγκρότησης του χώρου και ως προς την επικοινωνιακή της σημασία.\n"Προβληματισμοί για την περιβαλλοντική και αρχιτεκτονική προστασία της κοιλάδας των Τεμπών" Ελένη Μπασλή Με δεδομένα στοιχεία τη φύση, τη μυθολογία, την ιστορία, τη διαχρονική παρουσία του ανθρώπου από την αρχαιότητα μέχρι σήμερα, η κοιλάδα των Τεμπών πρέπει να αντιμετωπιστεί ως αντικείμενο προστασίας, μελέτης, αξιοποίησης και προβολής. Γι' αυτό και προτείνεται η διαμόρφωση ενός προγράμματος πολύπλευρης ανάπτυξης με επίκεντρο την ορθολογική (αειφόρο) αξιοποίηση του φυσικού περιβάλλοντος. Πιο συγκεκριμένα προτείνονται : 1. Η εκπόνηση ειδικών μελετών για την προστασία του φυσικού περιβάλλοντος και την ανάδειξη των μνημείων. 2. Η χωροταξική οργάνωση της ευρύτερης περιοχής με στόχο τη διατήρηση και των γύρω παραδοσιακών οικισμών και τη λειτουργία τους ως κέντρα ανάπτυξης του οικοτουρισμού. 3. Η ανάπλαση του χώρου και των ήδη υπαρχουσών κτιριακών εγκαταστάσεων. 4. Η χάραξη δρόμων και ειδικά του νέου αυτοκινητόδρομου ΠΑΘΕ με κριτήριο το σεβασμό στην ομορφιά του τοπίου και στην ιστορία του. 5. Η δημιουργία προϋποθέσεων για περιήγηση και απόλαυση της φύσης στα πλαίσια οργάνωσης του χώρου για τη λειτουργία του ως "οικο - εθνο - αρχαιολογικού πάρκου", παράλληλα με τη δημιουργία ενός Κέντρου Περιβαλλοντικής Εκπαίδευσης. Ο στόχος των παραπάνω προτάσεων είναι να εξασφαλίσουν προστασία και ισόρροπη ανάπτυξη για τις τρεις μορφές περιβάλλοντος : φυσικό, οικονομικό και κοινωνικό/ ανθρωπογενές. Έτσι, θα μπορούσε να ανατραπεί η φθίνουσα πορεία της ελληνικής υπαίθρου και, παράλληλα προς την ανάδειξη των φυσικών τοπίων της ενδοχώρας, να διατηρηθούν και να προβληθούν τα άφθονα μνημεία πολιτισμού που στην πλειοψηφία τους είναι παραμελημένα.\n"Δένδρα ένοικοι" Μιλτιάδης Αγιοστρατίτης, Παναγιώτης Γκατσόπουλος Η ένοια του δέντρου ενοίκου, ενός δέντρου που εγκαθίσταται στα κτίρια και συγκατοικούν με τον άνθρωπο όπως τη συνέλαβε ο Αυστριακός καλλιτέχνης F. Hundertwasser. Γενικότερη συγκατοίκηση μετη φύση. Προσέγγιση της κατάστασης μεταξύ φύσης- αρχιτεκτονικής και διερεύνηση του έργου του Hundertwasser και των αντίστοιχων προτάσεων της σύγχρονης "πράσινης" αρχιτεκτονικής. Μελλοντικές προοπτικές και εναλλακτικές προτάσεις, περισσότερο ή λιγότερο εφικτές.\n"Η Αποδόμηση του μουσείου προς την ανάδειξη της αξίας των εκθεμάτων" Στάθης Βαμβάτσικος Η ιστορία του χώρου και της οπτικής, από την Αναγέννηση και το Διαφωτισμό έως το μοντερνισμό και τη ριζική ανατροπή, παρακολουθεί την πορεία της δυτικής σκέψης από τον Leonardo στον Καρτέσιο και τον Νίτσε και αποκαλύπτει τα μεταφυσικά θεμέλια του μουσείου. Το εγελιανό πρόγραμμα θα προσφέρει αντίστοιχα το σκελετό του μουσείου, που είναι η ιστορία, αλλά και το νέο κέντρο του, τον ιστορικό άνθρωπο. Ο Marcel Duchamp θα εντοπίσει στον παρατηρητή (regardeur) το πιο ισχυρό στήριγμα αυτού του οικοδομήματος. Ο παρατηρητής είναι ο δημιουργός, αλλά και ο εν δυνάμη αποδομητής του μουσείου.\n"Ο τοίχος: πρακτική, ψυχολογική και ιδεολογική προσέγγιση" Κωνσταντίνα Δρίκου Αναλύει τον τοίχο, πρακτικά, ψυχολογικά και ιδεολογικά σαν όριο ανάμεσα στον εξωτερικό - εσωτερικό χώρο, οπτική εικόνα αλλά και σαν περίγραμμα, που επηρεάζει το αισθητικό και πρακτικό "επίπεδο" του ανθρώπου.\n"Life style by Bruce Mau: ο ρόλος του design σήμερα" Σπύρος Κλείσσας Με αφορμή το βιβλίο του Bruce Mau "Life Style" παρουσιάζεται ο τρόπος με τον οποίο το design σήμερα επηρεάζει το σύγχρονο τρόπο ζωής και συγχρόνως επηρεάζεται από αυτόν, ενώ τίθενται κάποιοι προβληματισμοί σχετικά με το ρόλο του στην διαμόρφωση της κοινωνίας.\n"Ο χώρος των σωμάτων" Κωνσταντίνα Μπεντενίδη, Κατερίνα Πυλαβά Το ανθρώπινο σώμα σαν μέσο δημιουργίας. Εξέταση της έμβιας ύλης του ανθρώπου. Τρόποι αντίληψης αυτού στον σχεδιασμό.\n"Τα πρώτα σχολικά κτίρια της Λέσβου έως το 1930" Μαρία Σαρόγλου Εξετάζονται οι λόγοι που οδήγησαν στην ανάπτυξη της παιδείας στο νησί της Λέσβου από το 1840 και έπειτα και παρουσιάζονται αναλυτικότερα 12 από τα υπάρχοντα σχολικά κτίρια (6 στη Μυτηλήνη, 6 στην επαρχία).\n"Ουτοπία και τεχνολογική εξέλιξη" Βασιλική Μουτζούρη Η γενική σχέση αρχιτεκτονικής και ουτοπικής προσέγγισης, αποτελεί το γενικότερο αντικείμενο της εργασίας. Ειδικότερα μελετάται ο τρόπος με τον οποίο οι τεχνολογικές εξελίξεις καθορίζουν την ουτοπική σκέψη. Η σύγχρονη ουτοπική σκέψη προσεγγίζεται μέσα από το λογοτεχνικό παράδειγμα του Νευρομάντη.\n"Βοτσαλωτές αυλές - Σπέτσες" Πενθεσίλεια Πετρίδου Ανάλυση και περιγραφή των βοτσαλωτών αυλών στο νησί των Σπετσών.\n"Ο υπερβατικός χώρος: μια ιστορία της δυτικής πόλης κατά την αρχαιότητα" Κωνσταντίνος Πουλόπουλος Η εργασία διερευνά τις αστικές δομές του Δυτικού Χώρου σε σχέση με την έννοια του Ανώτερου Όντος. Πως αυτό "καθοδηγεί" τις ανθρώπινες πράξεις σε κάθε επίπεδο, κυρίως δε στην παραγωγή του ζωτικού του χώρου. Έτσι, η πόλη διατυπώνεται σαν ένας ζωντανός οργανισμός, πλήρης νοημάτων, όχι μόνο πρακτικών και καθημερινών, αλλά διαχρονικών και μεταβατικών προς τη σφαίρα του Υπερφυσικού. Στην εξεταζόμενη εποχή γεννιούνται και αναπτύσονται μέσα από αυτότο πρίσμα, οι θεμελιώδεις έννοιες του χώρου, τα κυρίαρχα συστατικά του.\n"Η λαϊκή δωματοσκεπαστή κατοικία στους οικισμούς της Κρήτης και των Κυκλάδων" Παναγιώτα Χίνου, Μαρία Χίνου Έχει πραγματοποιηθεί μια σύντομη αναφορά στις φυσικές καταβολές και ιστορικές ιδιαιτερότητες των τόπων που σε μεγάλο βαθμό ταυτίζονται μεταξύ τους. Ακολουθεί μια ανάλυση σε επίπεδο οικιστικό και κατόπιν μια πλήρη καταγραφή και ανάλυση σε επίπεδο λαϊκής κατοικίας. Και σ' αυτές τις δύο παραμέτρους, το θέμα περιστρέφεται γύρω από την παρουσίαση της παραδοσιακής αρχιτεκτονικής των τόπων, με συνεχή αναφορά σε διαφορές και ομοιότητες, ενώ παράλληλα, όπου δύναται έχουν σημειωθεί συμπεράσματα για τον λόγο ύπαρξης αυτών.\n"Διαστάσεις ουτοπίας: κατοίκηση και πόλη στις προτάσεις του Ζενέτου και του Nelson" Βιργινία Νταούλη Η ουτοπική σκέψη/γέννηση του όρου ουτοπία και χωρισμός σε δύο κατευθύνσεις. Σχέση της ουτοπίας με τον πραγματικό(;) χώρο και χρόνο. Αναφορά στην ουτοπική σκέψη του 19ου αιώνα. Η ουτοπία του 20ου αιώνα. Η αρχιτεκτονική έκφραση της ουτοπικής σκέψης. Ανάλυση και παρουσίαση του έργου "το σπίτι που αιωρείται" του αρχιτέκτονα Paul Nelson. Ανάλυση και παρουσίαση του έργου του Τάκη Ζενέτου "η τρισδιάστατη ανηρτημένη κηπούπολη" μια ουτοπική πολιτεία.


Ήταν ένας Έλληνας, ένας Ιταλός και ένας…Κινέζος! | παρα εξι\nΉταν ένας Έλληνας, ένας Ιταλός και ένας…Κινέζος!\nΚανονίζεις να έρθεις για σπουδές στο Εδιμβούργο και σκέφτεσαι ότι κατα βάση θα συναντάς σκωτσέζους και άγγλους. Αμ δε! Οι περισσοτεροι που συναναστρέφεσαι είναι κινέζοι (άντε και ινδοί). Αυτό πια δεν είναι UK. Προέκταση της Κίνας είναι. Όπου και να γυρίσεις το κεφάλι σου, ένα κινέζο θα τον δείς. Τώρα θα μου πεις μπορεί να είναι Γιαπωνέζος, Κορεάτης, κ.τ.λ. Δε ξέρω. Τι να σου πώ. Σε μένα όλοι κινέζοι φαίνονται. Τελοσπάντων, μια χαρά είναι τα παιδιά. Δε μπορώ να πω κάτι κακό (παρα μόνο…»Αμάν ρε παιδί μου!»).\nΑλλά μιας και υπάρχουν παντού, το να υπάρχει κάποιος και στο δικό μου χώρο (για την ακρίβεια 1 στους 2) ήταν αναπόφευκτο. Οι υπόλοιποι είναι 1 Έλληνας, 1 κολομβιανός (ναι, και εγώ κουφάθηκα όταν το άκουσα), 1 Πολωνός και κάποιοι άλλοι (που απλά δε ενδιαφέρθηκα να ρωτήσω). Μαζευόμαστε, λοιπόν, (αυτός ο τρελός συνδυασμός) για φαγητό και κατα βάση μιλάμε ο Ιταλός, εγώ και ένας (τι άλλο!) κινέζος. Βέβαια εγώ και ο Ιταλός μιλάμε, ενώ ο κινέζος κουνάει το κεφάλι δείχνοντας να συμφωνεί με όλα. «Τι καλό παιδί, μωρέ», λέω. «Είναι ντροπαλούλης» (Δεν είχα συνηδητοποιήσει οτι απλά δεν καταλάβαινε Χριστό!).\nΤελοσπάντων, κουτσά στραβά, η συζήτηση φτάνει στο φαγητό, όπου προσπαθώ να του εξηγήσω πόσο πολύ μου αρέσει η συνταγή τους με κοτόπουλο και φυστίκια. Πάνω που άρχισα να απελπίζομαι (λέω εδώ θα τη βγάλουμε μέχρι αύριο), μου ζητάει να του κάνω spelling τη λέξη «peanut» (λες και απο όλη την πρόταση σε αυτό κόλλησε). «Τί το θέλει αυτό;», σκέφτομαι και, πρίν ολοκληρώσω τη σκέψη μου, πετάει έξω το μεταφραστή τσέπης. Περιττό να σας πώ οτι τόσο ο Ιταλός όσο και εγώ (γιατί una faccia… το υπόλοιπο το ξέρετε) έχουμε σκιστεί στο γέλιο στη θέα της τεχνολογίας για ένα …»peanut».\nΚαι που να δείτε τη μετάφραση στα κινέζικα. Μια τόση δα λεξούλα σαν το peanut και να χρείαζεται τρείς γραμμές τετραδίου για να τη γράψεις στα κινέζικα. Ένα βιβλίο στα ελληνικά, είναι στα κινέζικα τρείς τόμοι εγκυκλοπαίδειας. Βέβαια ρωτώντας τον (για να είμαι ακριβής εν μέσω νοημάτων), κατάλαβα ότι οι τρείς σειρές λέξη (δε θυμάμαι αν αναφερόταν στο «peanut» ή σε κάτι άλλο) λέγεται προφορικά (τύπου, γιατί δε φημίζομαι για τη μνήμη μου): «shia shia» (?).\nΔεν έχω τίποτα άλλο να πω παρα μόνο: «Ευχαριστώ το θεό που με έκανε ΕΛΛΗΝΙΔΑ!!!»\nΥ.Γ: Κάτι μου λέει ότι αυτός ο Κινέζος θα είναι πρωταγωνιστής και σε άλλες ιστορίες!\nThis entry was posted on Τετάρτη 19 Σεπτεμβρίου 2007 at 9:37 μμ and is filed under blog.\tYou can follow any responses to this entry through the RSS 2.0 feed. You can leave a response, or trackback from your own site.\n12 Responses to Ήταν ένας Έλληνας, ένας Ιταλός και ένας…Κινέζος!\nΟ/Η Bramble Iceweb λέει:\n19 Σεπτεμβρίου, 2007 στο 9:41 μμ\nhehe kalopernate sto edimbourgo! alitheia, o kinezos pws sto kalo sinneoneitai me ton ipoloipo kosmo ekei pera…?\n19 Σεπτεμβρίου, 2007 στο 9:43 μμ\nΆστα να πάνε. Εμένα πάντως, μου έχει βγάλει το λάδι.\nΤι να κάνεις όμως…\n19 Σεπτεμβρίου, 2007 στο 9:48 μμ\noi ellines bgazoun to kalo to ladi – kserei ti kanei o kinezos lol\n19 Σεπτεμβρίου, 2007 στο 9:50 μμ\ni ksenitia pantws exei ti fasi tis kai gw ektos ellados kai den to metaniwnw. i elladoula mas einai panemorfi gia diakopes – oxi gia na zeis kai na douleueis me tis parouses sinthikes distixws.\n20 Σεπτεμβρίου, 2007 στο 2:48 πμ\nΚαλά ο κινέζος….\nΑλλά ιταλός να μιλάει καλά αγγλικά????????????\nΤι άλλο θ’ακούσω…?\nΣτην ιταλία, άκουγα στις αρχές ραδιόφωνο κ μια μέρα λέει ο εκφωνητής ότι ακολουθούν τα οτ ιτς. Λέω, οκ, νωρις είναι ακόμα, δεν το πιάνω μάλλον το ιταλικό..\nΟτ Ιτς από δω, Οτ Ιτς απο ‘κει,\nτελικά κατάλαβα ότι εννοούσε Hot Hits αλλά δεν μπορούσε να προφέρει το Χι…\n20 Σεπτεμβρίου, 2007 στο 7:31 πμ\nShia shia δεν είναι το «ευχαριστώ» ή μπερδεύτηκα; Φαντάζεσαι να σου κάνουν μια χάρη και να τους έλεγες «Νά’σαι καλά, πάρε ένα φυστίκι.»; Θα σου έδιναν ένα αγγούρι για «παρακαλώ»…\n20 Σεπτεμβρίου, 2007 στο 8:33 πμ\nΧαχαχαχα!!! Είδες όμως μαθαίνεις και κινέζικα δωρεάν!!!\n20 Σεπτεμβρίου, 2007 στο 9:21 πμ\nΗ αλήθεια είναι οτι δε θυμάμαι αν το “shia shia” σημαίνει φυστίκι (για αυτό έγραψα «τύπου» βρε παιδιά).\nΌσον για τον Ιταλό, αυτός μιλάει τέλεια (με λίγο βαρύ το «r»).\nΑλλά απο εμφάνιση…(τα πιάσαμε τα λεφτά μας).\nΚαι τώρα που το θυμήθηκα δάσκαλε, πρέπει να γράψουμε κάτι για την ασκήμια των Σκωτσέζων (μην πώ όλων, εκτός των Ελλήνων).\n20 Σεπτεμβρίου, 2007 στο 9:27 πμ\nθα συμφωνήσω με το Δάσκαλο. Οι πηγές μου λένε πως το «shia shia» είναι όντως το ευχαριστώ. Δεν πειράζει Σαλώμη, αυξάνεις τις πιθανότητες να σε καλέσει για φαγητό σπίτι του (είτε για το κοτόπουλο με τα φυστίκια ή για το άλλο το «φυστίκι») :)\n20 Σεπτεμβρίου, 2007 στο 9:54 πμ\n20 Σεπτεμβρίου, 2007 στο 10:27 πμ\nΔιακρίνω τάσεις ρατσισμού. Πρόσεχέ το.\nAnyway, εγώ δε θα γράφω για λίγες μέρες, αλλά εσείς μπορείτε να φυστικώνετε ανέμελα :)\n20 Σεπτεμβρίου, 2007 στο 3:01 μμ\nΕ όχι και ρατσισμός, Ντάσκαλος! Εδώ σπονσοράρει ακόμα και τον καφέ τους ;)\nΓράψτε απάντηση στο tsolias Ακύρωση απάντησης


SHADOWLIGHT: “Stars Above The City” - ROCKWAY\nHomeΚΡΙΤΙΚΕΣSHADOWLIGHT: “Stars Above The City”\nApril 11, 2018 Γιώργος Γεωργίου ΚΡΙΤΙΚΕΣ Comments Off on SHADOWLIGHT: “Stars Above The City”\nΑπό τη μικρή πόλη του Saint Albans, βορειοδυτικά του Λονδίνου, μας έρχονται οι σχεδόν εντελώς άσημοι Shadowlight. Μια σύμπραξη του κιθαρίστα/τραγουδιστή James Hodkinson και του πιανίστα, κιμπορντίστα, τραγουδιστή Mark Wilson, ουσιαστικά σχηματοποιήθηκε και πήρε το συγκεκριμένο όνομα το 2009: οι ίδιοι, συμμετείχαν σε διάφορα περιστασιακά σχήματα από τις αρχές των 90’s.\nΗ πρώτη τους δισκογραφική παρουσία ήρθε το 2012 με το άλμπουμ “Twilight Canvas” και φέτος επιστρέφουν με αυξημένες φιλοδοξίες και το δεύτερο άλμπουμ τους, “Stars Above The City”. Την ομάδα συμπληρώνουν ο Ed Williamson Brown στο μπάσο, και ο ντράμερ Carl Cole.\nΗ μουσική τους είναι άμεσο progressive rock που αποφεύγει τις περιπλανήσεις και τα τεντωμένα ηχοτοπία. Το άλμπουμ, σε ολόκληρη τη διαδρομή του είναι σφιχτό, με ένταση που θα προκαλέσει και το ενδιαφέρον του prog metal ακροατή. Είναι χαρακτηριστικό πως αρχικά, το εισαγωγικό δίλεπτο “Adrenaline Bomb” και το αμέσως επόμενο, “Gravity”, θυμίζουν υφολογικά τις δυναμικές των Rush στο “Counterparts”: εθιστικά ριφ και φιλικοί ρυθμοί με έξυπνη απόδοση, απόλυτα δεμένες φωνητικές μελωδίες και καθαρός ήχος.\nΜε την έναρξη του “Summerfade”, αλλά και στο αμέσως επόμενο “Dusseldorf”, αποκαλύπτεται η βασική επιρροή τους, που είναι οι Porcupine Tree και ο Steven Wilson. Εναλλαγές μετριοπαθούς νοσταλγίας με πιο επιτακτικά βαρύτερα κιθαριστικά μέρη, όλα εξαιρετικά δομημένα, επισφραγίζονται από τακτικές φωνητικών που παραπέμπουν στην τελευταία περίοδο των P.T.\nΣτο πανέμορφο “November” διαισθάνεσαι άμεσα αυτή τη Wilson-ική μελαγχολία, ενώ στο ομότιτλο τραγούδι του άλμπουμ υπάρχει μια πιο εξωτική μυρωδιά και αισθητική που θα φέρει στο μυαλό τους Hawkwind και τους Ozric Tendacles, προσαρμοσμένους πάντα στην ηχητική παλέτα των Shadowlight.\nΤο πιο φιλόδοξο εγχείρημά τους είναι αναμφισβήτητα το “Unending” που κλείνει και το δίσκο: χωρισμένο σε τρία μέρη και αγγίζοντας τα δώδεκα λεπτά διάρκειας, συγκεντρώνει όλες τις επιμέρους αποχρώσεις τους διατηρώντας ξανά τη σφιχτή και ομαλή ροή και εξέλιξη, που είναι και το χαρακτηριστικό του δίσκου.\nΟι Shadowlight είναι μια ενδιαφέρουσα περίπτωση. Αποστασιοποιούνται από τη συνήθη ευρύτερη χαλάρωση του neoprog, φλερτάρουν συχνά με το progressive metal, καταφέρνουν να συναρμολογήσουν ένα άλμπουμ που ακούγεται εύκολα χωρίς να υπολείπεται βάθους και ιδεών. Αυτό που τους χρειάζεται είναι μια στέγη σαν την Kscope, να διαδώσει τη μουσική τους στον κόσμο και να τους εξασφαλίσει μια μεγαλύτερη ευρύτητα και άνεση στις ηχογραφήσεις.\nΟι φίλοι των Riverside και του ευρύτερου σύγχρονου μελωδικού prog θα το εκτιμήσουν δεόντως και με άμεση ευκολία, όσοι όμως έχουν στερητικά με τους Porcupine Tree θα βρουν μια υπολογίσιμη παρηγοριά.\nAbout Γιώργος Γεωργίου\t521 Articles\nNovember 21, 2017 Comments Off on ENTHEOS: “Dark Future”


ΔΙΚΤΥΟΥΡΓΟΣ ΜΑΚΕΔΩΝ Η “αρμενική βίζιτα” του Ερντογάν: Ο αξιότιμος κ. Τραμπ και οι S-400 που θα “κάψουν” και τους δύο\nΑρχική σελίδαΤουρκίαΗ “αρμενική βίζιτα” του Ερντογάν: Ο αξιότιμος κ. Τραμπ και οι S-400 που θα “κάψουν” και τους δύο\nΗ επίσκεψη του προέδρου της Τουρκίας στο Λευκό Οίκο, μπορεί να μην κατέληξε στον θρίαμβο που ανέμενε, αλλά σίγουρα έχει κάθε δικαίωμα να είναι ικανοποιημένος.\nΟ Αμερικανός ομόλογός του, Ντόναλντ Τραμπ, τον αποθέωσε ως ένα διεθνή ηγέτη, φρόντισε μέσω του γερουσιαστή Λίντσεϊ Γκράχαμ να σταματήσει την αναγνώριση της Αρμενικής Γενοκτονίας από τη Γερουσία, που θα αποτελούσε κόλαφο για τον Ταγίπ Ερντογάν και γενικά προσπάθησε να τον πλασάρει στην αμερικανική κοινή γνώμη για κάτι που ΔΕΝ είναι.\nΒεβαίως, «σταύρωσε» τον Τούρκο πρόεδρο με την πλάκα που έκανε στη δημοσιογράφο της Σαμπάχ, όταν απαντώντας στην ερώτησή της, αναρωτήθηκε εάν εργάζεται για την τουρκική κυβέρνηση… Ήταν μία κίνηση που σίγουρα δεν είχε σχεδιαστεί, διότι ήταν φανερό ότι αυτοσχεδίασε, αλλά αποτελούσε “χαριστική βολή” για το τουρκικό αυταρχικό σύστημα.\nΌπως και με την απάντηση του στο ερώτημά της για τους «τρομοκράτες Κούρδους». Σίγουρα δεν αρέσει καθόλου στον Ερντογάν ότι δεν μπορεί ακόμα να τον πείσει ότι οι Κούρδοι της Συρίας δεν διαφέρουν από τους δήθεν «δολοφόνους» του κουρδικού αντάρτικου, που δρα μέσα στην Τουρκία.\nΌμως, γεγονός είναι ότι ο Τούρκος πρόεδρος απολαμβάνει της απόλυτης προστασίας του Αμερικανού Πλανητάρχη και κατανοεί, φαντάζομαι, ότι δεν μπορεί «να τα έχει όλα δικά του».\nΟ Ερντογάν έκανε «αρμένικη» βίζιτα την Τετάρτη στο Λευκό Οίκο. Εισήλθε στις 12 το μεσημέρι, μετά τιμών και της λευκοφορούσας κ. Εμινέ, η οποία δεν μπορούσε βεβαίως να συγκριθεί με την εντυπωσιακή Μελάνια Τραμπ. Και αποχώρησε λίγο πριν από τις πέντε το απόγευμα.\nΕίχε την ευκαιρία να συζητήσει όλα τα θέματα του -και τα επιχειρηματικά φαντάζομαι- σε ένα τετ-α-τετ με τον κ. Τραμπ και στην παρουσία των κυριών τους και των πιστών μεταφραστών τους. Συμμετείχε σε γεύμα που του παρέθεσε ο Αμερικανός πρόεδρος, όπου εκεί συζητήθηκαν τα «καυτά» ζητήματα, στα οποία και διαφώνησαν, χωρίς ο κ. Τραμπ να πράξει το αυτονόητο -αυτό που κάνει σε κάθε ηγέτη, ο οποίος δεν δέχεται τις εντολές του.\nΣτο θέμα της απόκτησης των S-400, ο Ερντογάν δεν έδειξε κανένα φόβο, όπως συμφωνούν αμερικανικές και τουρκικές πηγές. Δεν δέχθηκε την αμερικανική πρόταση να μην ενεργοποιήσει το ρωσικό σύστημα, ακόμα και αν ο κ. Τραμπ του πρόσφερε τον ουρανό με τ’ άστρα. Κέρδισε χρόνο δίνοντας την καυτή πατάτα στους υπουργούς Εξωτερικών των δύο χωρών και στους συμβούλους Εθνικής Ασφάλειας, αλλά επιστρέφοντας στην Τουρκία από την Ουάσιγκτον, εξαπέλυσε επίθεση λέγοντας ότι δεν θα εγκαταλείψει τους S-400 δηλώνοντας ετοιμότητα να αγοράσει και τους αμερικανικούς Patriot. Υπό κανονικές συνθήκες θα ομιλούσαμε για παραλογισμό, αλλά επειδή πρόεδρος της Αμερικής είναι ο κ. Τραμπ, όλα πλέον είναι πιθανά. Μπορεί να του χαρίσει και τον …Λευκό Οίκο.